Tanjug 31. maja 2021. 11:40\nBEOGRAD – Pomoćnica ministarke kulture i informisanja za nasleđe i digitalizaciju Danijela Vanušić istakla je da Ministarstvo kulture i informisanja kontinuirano opredeljuje sredstva za radove na očuvanju, konzervaciji i restauraciji srednjovekovnih spomenika, kao i onih koji su upisani na Listu Svetske kulturne i prirodne baštine.\nVanušić je, otvarajući onlajn konferenciju „Kulturna baština Srbije: snaga srednjovekovnog nasleđa“, podvukla da je veliki broj ciljeva uspešno realizovan, ali i da se veliki broj zadataka nalazi pred nama.\n„Verujem da ćemo zajednički i sinhronizovanim delovanjem Ministarstva, institucija zaštite, SPC, kao i brojnih naučno-istraživačkih instituta u Srbiji, uspeti ne samo da očuvamo srednjovekvno kulturno nasleđe Srbije, već i da razvijemo sve njegove potencijale: kulturne, istorijsko-identitske, ekonomske, ali i turističke“, istakla je pomoćnica ministra.\n„Sprovedene su složene aktivnosti i na konzervaciji i restauraciji živopisa u manastiru Gračanica, a pojedine se sprovode u manastiru Pećka Patrijaršija koji zahtevaju, kao i drugi spomenici na na Kosovu i Metohiji, izradu posebnih planova oko kojih bi se zajednički okupile ustanove zaštite i najistaknutiji naučnici srpskog srednjeg veka, kako bi pružili podršku očuvanju spomenika srednjovekovnog nasleđa“ kazala je Vanušić.\nVanušić je rekla da je potreba da se identifikuju i popišu „starine“ u Srbiji, vezana za specifičan duhovno-istorijski kontekst poslednje četvrtine 19. veka, koji je odigrao važnu ulogu u razvijanju svesti o značaju prošlosti, a time i o nacionalnoj baštini.\n„Ukazivanje prvih istraživača srpske sakralne arhitekture na njene univerzalne umetničke vrednosti i široko sagledavanje istorije u shvatanju i istraživanju nacionalne baštine nastale u srednjem veku, uslovili su i prve korake u zaštiti i čuvanju starina, ali i konkretne akcije u obnovi srednjovekovnih manastira poput Studenice, Žiče i Manasije. Projekat Srpskog učenog društva iz 1871. godine, na čijem čelu su se nalazili Mihailo Valtrović i Dragutin Milutinović, odnosio se na opisivanje i snimanje starih crkava i manastira u Srbiji“, podsetila je Vanušić.\nOna je podvukla su su prvi vrednovani i utvrđeni spomenici kulture bili upravo iz epohe srpskog srednjeg veka.\n„Među prvima na Uneskovu Listu svetske kulturne i prirodne baštine 1979. godine upisan je prostorni obuhvat Starog Rasa sa najvrednijim spomenicima srednjeg veka: Petrovom crkvom, manastirima Đurđevi Stupovi i Sopoćani, kao i srednjovekovnim utvrđenjem Ras, dok je manastir Studenica upisan 1986. godine. Miroslavljevo jevanđelje, nastalo u 12. veku, od 2005. godine nalazi na Uneskovoj listi „Pamćenje sveta“ među 120 dokumenata od izuzetnog i univerzalnog značaja“ kazala je Vanušić.\nPomoćnica ministarke kulture i informisanja je istakla da su zbog svojih izuzetnih vrednosti, ali i zbog permanentne ugroženosti na Uneskovu listu nasleđe u opasnosti upisani srpski srednjovekovni manastiri Dečani, Gračanica, Pećka Patrijaršija i Bogorodica LJeviška.


Почела санација оштећених путева у општини Житорађа – Добричке интернет новине\nNedavne poplave su na skoro celoj teritoriji opštine Žitorađa oštetile lokalne puteve. Predsednik ove opštine Ivan Stanojević kaže, da su počeli kao svaka odgovorna vlast, sanaciju nastale štete. Tokom vikenda nadležne ekipe su bile u naseljima Rečica, Izvor kao i u samoj Žitorađi i popravljale štetu koju su nanele bujične vode. Danas su radnici i mehanizacija u naseljima Badnjevac i Donje Crnatovo gde sklanjaju nanose zemlje i peska sa kolovoza i saniraju nastalu štetu na asflatiranim površinama, ali uređuju se i ostale ulice koje su bile pod vodom.\nPodsetimo, Štab za vanredne situacije u Žitorađi je, uz pomoć JKP Naissus iz Niša obezbedio cisterne sa pijaćom vodom koje su već na terenu i dostavljaju vodu građanima, a obezbedili su i sušilice za unutrašnjost kuća koje sakupljaju vlagu. Paketi pomoći sa hranom i sredstvima za higijenu dele se po naseljima, a koje je Štab obezbedio u saradnji sa Crvenim krstom.\nPrevious Post: Volonteri podelili pomoć ugroženima u Donjem Crnatovu i Voljčincu\nNext Post: Još jedan apel za pomoć: Biljani iz Orljana poplava uništila sve, najpotrebniji šporet


Marković: Situacija stabilna, ne očekujem nikakve bezbjednosne rizike – Borba\nPredsjednik Vlade Crne Gore Duško Marković glasao je jutros u 09.00 sati na parlamentarnim izborima i poručio da su građani slobodni da izađu na izbore jer je danas dan u kojem će Crna Gora odlučiti da ide naprijed.\nNa pitanje novinara da li ima informacija o mogućnosti incidenata Marković je rekao da je kao predsjednik Vlade u redovnom kontaktu sa sektorom bezbjednosti, da je situacija stabilna i da ne očekuje nikakve bezbjednosne rizike.\n“Neke političke stranke pokušavaju i dalje da drže tenzije kao vid pritiska na glasače. Vjerujem da će u toku današnjeg dana odustati od takvog svog scenarija jer je Crnoj Gori potrebno da na izborni dan građani slobodno, samostalno, svojom voljom odluče ko će ih predstavljati u naredne četiri godine. Ne očekujem incidente, ne očekujem nestabilnost.\nAko ih bude institucije znaju šta treba da urade u tom slučaju. Želim građanima da pošaljem poruku da su bezbjedni, da su sigurni, da slobodno izađu na birališta, da u svojim kućama sačekaju konačne rezultate koje će objaviti Državna izborna komisija. A onda ko pobijedi neka mu je srećno i neka preuzme odgovornost za vođenje države u naredne četiri godine“, kazao je Marković.\nDodao je kako želi da prije svega ovaj dan bude praznik demokratije u Crnoj Gori, da građani Crne Gore slobodno izraze svoje političko uvjerenje, da odluče ko će ih predstavljati u naredne četiri godine.\n“Ovo je i dan kada će Crna Gora odlučiti da ide naprijed, snažno putem svog ekonomskog i ukupnog razvoja – Crna Gora članica Evropske unije, pouzdana članica NATO-a, dakle, Crna Gora koja će biti siguran i bezbjedan dom za svakog njenog građanina i svaku njegovu porodicu”, kazao je Marković.\nOn je dodao da je predizborna kampanja prošla i da danas treba da prepustimo građanima da slobodno, bez pritiska odluče svojom voljom ko će ih predstavljati u naredne četiri godine.\n“Vjerujem da će danas pobijediti slobodna, nezavisna, demokratska i prosperitetna Crna Gora”, zaključio je Marković.\nTajna poruka: Bjeloruska opozicija uočila skriveni signal u Putinovom govoru


U Baru održana skupština MERSP - a | Mladi Nikšića\nU Baru održana skupština MERSP – a\nMreža za edukaciju i razvoj servisa podrške za osobe sa invaliditetom (MERSP) iz Nikšića održala je sastanak Skupštine u Baru. Na redovnoj sjednici Skupštine usvojeni su ključni dokumenti za funkcionisanje Mreže kao što su Strateški plan rada i Pravilnik o radu.\nUrađena je evaluacija dosadašnjeg toka projekta Pružanje kvalitetnih servisa podrške za OSI koji je finansiran od strane Vladine komisije za raspodjelu dijela prihoda od igara na sreću u iznosu od 6.900 eura, a postignut je i dogovor o novom projektu koji pripremaju za ovogodišnji konkurs.\nKao ciljevi projekta označeni su razvoj socijalnih servisa podrške za OSI u Crnoj Gori kroz partnerstvo, saradnju i umrežavanje na svim nivoima, specifični ciljevi su jačanje kapaciteta članica mreže, razvoj saradnje i umrežavanja sa drugim NVO OSI i jačanje saradnje sa predstavnicima institucija i ministarstava.\nDva seminara, koja su u okviru projekta održana za članice MERSP, prethodila su godišnjoj skupštini, a članice su se sastale i sa predstavnicima lokalne uprave Mojkovca, Herceg Novog, Nikšića i Bara, a planirana je realizacija okruglog stola i seminara za krovne organizacije OSI u CG i predstavnike opština iz pet gradova.


BIH DOBILA IZVINJENJE IZ UAE ZBOG NESPORAZUMA O SLIJETANJU AVIONU S MEDICINSKOM POMOĆI | Hayat.ba\nNakon što je ambasador BiH u Crnoj Gori Branimir Jukić razgovarao sa institucijama u toj državi došao je do informacija da je u današnjem avionu UAE možda bila i pomoć za BiH. Iz Dubaija stiže izvinjenje zbog nesporazuma o slijetanju aviona, ali i dalje je nejasno za koga je sve došla pomoć.\nAmbasador Bosne i Hercegovine u Crnoj Gori Branimir Jukić je razgovarao sa nadležnim crnogorskim institucijama o humanitarnoj pomoći iz Ujedinjenih Arapskih Emirata koja je danas stigla na sarajevski aerodrom.\nPrema informacijama kojima on (Vatroslav Belan) raspolaže, tim avionom bi trebala stići i pomoć za BiH i Bjelorusiju. Naravno, ne može ništa stopostotno tvrditi, ali kako je rekao, prema logici stvari na tom avionu bi trebala biti i pomoć za BiH i Bjelorusiju”, prenio je bh. ambasador u Crnoj Gori Branimir Jukić ministrici vanjskih poslova BiH Biseri Turković.\nMeđutim, niko sa sigurnošću ne zna da li je pristigla pomoć poslata samo za Crnu Goru, niti da li u avionu ima još opreme koja nije odvezena kamionima crnogorske kompanije Montefarm.\nU međuvremenu, iz Ambasade UAE u Podgorici Ministarstvu vanjskih poslova je stiglo izvinjenje u ime supruge šeika Mohammeda bin Rashid Al Maktouma, potpredsjednika UAE zbog nesporazuma sa međunarodnom pomoći koju je ona poslala.\nIzvinjenje poslato iz Ambasade UAE u Crnoj GoriIzvinjenje poslato iz Ambasade UAE u Crnoj Gori\nOni se izvinjavaju zbog nejasnoća u obavještenju za Ministarstvo vanjskih poslova koje su dovele do toga da izgleda kao da je avion koji je sletio na sarajevski aerodrom donio pomoć za BiH, odnosno zbog toga što nije precizirano da će teret biti dalje prevezen za Crnu Goru.


Trajković: Vučić nije zainteresovan za referendum na Kosovu - Radio Sto Plus\nTrajković: Vučić nije zainteresovan za referendum na Kosovu\nSrpska političarka sa Kosova Rada Trajković ocenila je da je konstantno podrivanje Briselskog sporazuma od strane kosovskog premijera Aljbina Kurtija, inspirisalo srpskog predsednika Aleksandra Vučića da i on počne da razmišlja o podrivanju prethodnih sporazuma o normalizaciji odnosa.\nOna je, na pitanje Regionalne informativne...\n„Činjenica je da Kosovo nema pun medjunarodni suverenitet – kao što je činjenica i da Beograd nema funkcionalnu kontrolu nad prostorom Kosova – i rešavanje tog kompleksnog odnosa je tema i cilj pregovora Beograda i Prištine“, smatra Trajković.\n„Subjektivitet Kosova se ne može ostvariti ili potvrditi mimo procesa pregovara, ma koliko jako Kurti to želeo“, dodala je Trajković.\nOna kaže i da je „činjenica da kosovski Srbi mahom rade u institucijama države Srbije na Kosovu“ i podseća da „ukoliko učine neki prestup, odgovaraju i pred organima pravosudja Srbije“.\n„Stoga je najnormalnije zahtevati da ovi ljudi učestvuju u referendumu o reformama pravosudja koji direktno dotiče njihov život i egzistenciju. To je njihovo demokratsko pravo ali i obaveza“, rekla je Trajković.\nDodala je da se sa druge strane stiče utisak „da Vučić i nije toliko zainteresovan da vrši pritisak za organizaciju referenduma“.\n„Utisak koji imam je da Vučićev sledeći potez može biti izvlačenje Srba iz kosovskih instutucija i odluka o bojkotu sledećih kosovskih izbora. Ta pretnja destabilizacijom Kosova postaje sve konkretnija naročito iz Vučićevog straha da neki drugi Srbi, a ne Srpska lista, mogu preuzeti pozicije rezervisane za Srbe unutar kosovskog sistema. Jer ne zaboravimo da su doskora i Srbi u kosovskom sistemu bili kontrolisani od strane Vučićevog neformalnog ‘kontrolora’ za Kosovo, Milana Radoičića“, navela je Trajković.\nOna je ocenila da je nakon odluke o američkim sankcijama protiv njega, ovaj „centar moći“ izgubio je kredibilitet.\nNa pitanje da li to što neće biti organizovan referendum na KIM znači da se Beograd odriče i Kosova i tamošnjih Srba, Trajković kaže da „Beograd već duže vreme radi samo za sebe i na održavanju trenutnog režima na vlasti po svaku cenu“.


Udeo problematičnih kredita u Srbiji smanjen na 3,6 odsto - 18.08.2021, Sputnik Srbija\nUdeo problematičnih kredita u Srbiji smanjen na 3,6 odsto\nUčešće problematičnih kredita u ukupnim kreditima u Srbiji ne samo da nije povećano tokom pandemije, već je dodatno smanjeno i trenutno iznosi 3,6 odsto. 18.08.2021, Sputnik Srbija\nTo je danas izjavila guvernerka Narodne banke Srbije Jorgovanka Tabaković na prezentaciji avgustovskog Izveštaja o inflaciji.Podsetivši da NBS, za razliku od pojedinih centralnih banaka u regionu, nije povećavala referentnu kamatu, Tabakovićeva je ocenila da su povoljni uslovi zaduživanja na domaćem tržištu nastavili da podstiču kreditnu aktivnost, uz dalji rast učešća dinarskih kredita u ukupnim kreditima.Precizirala je da je referentna kamatna stopa zadržana na nivou od 1,0 odsto, što je, kako naglašava, njen najniži nivo u režimu ciljanja inflacije, i za 1,25 procentnih poena niži u odnosu na nivo na kojem je bila pre izbijanja pandemije."Zahvaljujući cenovnoj i finansijskoj stabilnosti, u čijoj osnovi je i relativna stabilnost deviznog kursa, očuvano je poverenje u domaći finansijski sistem, o čemu svedoči dinarska štednja stanovništva koja je premašila nivo od 100 milijardi dinara, čime dodatno doprinosimo procesu dinarizacije u Srbiji", navela je ona.Posebno je apostrofirala uključivanje dinarskih državnih obveznica u renomirani indeks JP Morgan 30. juna.Po tom osnovu, kaže, u narednom periodu može se očekivati dodatno smanjenje troškova servisiranja javnog duga, a time i niža cena zaduživanja privatnog sektora.Tabakovićeva je na kraju poručila da će prioritet monetarne politike NBS u narednom periodu ostati očuvanje postignute cenovne i finansijske stabilnosti, uz podršku što bržem privrednom rastu i stvaranju povoljnog investicionog ambijenta, preneo je B92.\nReferentna kamatna stopa Narodne banke po kojoj banke pozajmljuju novac od NBS je 1%,a kamatne stope banaka na dinarske kredite oko 10%, tj. 10 puta veće što u potpunosti potpada pod definiciju zelenašenja.Da ne pominjem to što banke daju 0% kamate na novac na tekućim računima,a isti plasiraju kroz kredite sa 10% kamate ,zadržavajući samo onu količinu novca koji im je potreban za tekuće poslovanje 15-20%.Banke, kao nepotrebni, parazitski posrednik izmedju centralne banke i gradjana i privrede, na taj način isisaju godišnje bar 2 milijarde evra.\nUčešće problematičnih kredita u ukupnim kreditima u Srbiji ne samo da nije povećano tokom pandemije, već je dodatno smanjeno i trenutno iznosi 3,6 odsto.\nTo je danas izjavila guvernerka Narodne banke Srbije Jorgovanka Tabaković na prezentaciji avgustovskog Izveštaja o inflaciji.\nPodsetivši da NBS, za razliku od pojedinih centralnih banaka u regionu, nije povećavala referentnu kamatu, Tabakovićeva je ocenila da su povoljni uslovi zaduživanja na domaćem tržištu nastavili da podstiču kreditnu aktivnost, uz dalji rast učešća dinarskih kredita u ukupnim kreditima.\n"Na rast kreditiranja ukazuje iznos novoodobrenih kredita privredi i stanovništvu, koji je tokom šest meseci ove godine bio na nivou iz istog perioda 2019, dok je u odnosu na prvu polovinu 2020. godine veći za četvrtinu", rekla je guvernerka.\nPrecizirala je da je referentna kamatna stopa zadržana na nivou od 1,0 odsto, što je, kako naglašava, njen najniži nivo u režimu ciljanja inflacije, i za 1,25 procentnih poena niži u odnosu na nivo na kojem je bila pre izbijanja pandemije.\n"Zahvaljujući cenovnoj i finansijskoj stabilnosti, u čijoj osnovi je i relativna stabilnost deviznog kursa, očuvano je poverenje u domaći finansijski sistem, o čemu svedoči dinarska štednja stanovništva koja je premašila nivo od 100 milijardi dinara, čime dodatno doprinosimo procesu dinarizacije u Srbiji", navela je ona.\nPosebno je apostrofirala uključivanje dinarskih državnih obveznica u renomirani indeks JP Morgan 30. juna.\n"Nakon uključivanja u ovaj indeks, zahvaljujući širenju baze stranih investitora koji ulažu u dinarske državne obveznice, prinosi na sedmogodišnju, 10-godišnju i 12-godišnju dinarsku obveznicu Republike Srbije na sekundarnom tržištu smanjeni su tokom jula za oko 30 baznih poena", rekla je Tabakovićeva.\nPo tom osnovu, kaže, u narednom periodu može se očekivati dodatno smanjenje troškova servisiranja javnog duga, a time i niža cena zaduživanja privatnog sektora.\nTabakovićeva je na kraju poručila da će prioritet monetarne politike NBS u narednom periodu ostati očuvanje postignute cenovne i finansijske stabilnosti, uz podršku što bržem privrednom rastu i stvaranju povoljnog investicionog ambijenta, preneo je B92.\n18 Avgust, 23:20


Metju Rikard je sa 26 godina, kao mladi naučnik, otišao na Himalaje, postao budistički sveštenik i poslednjih 50 godina proveo učeći kako biti srećan. Čak je i nauka, preciznije istraživanje Instituta u Viskonsinu, dokazala da je Ričard najsrećniji čovek >> Pročitaj celu vest na sajtu Radio 021 << na svetu.\nNjegov mozak proizvodi nivo gama-zraka (povezanih sa svesnošću, pažnjom, učenjem i pamćenjem) koja nikada pre nije bila zabeležena u neurologiji.\nSreća je veština koju treba učiti, kaže Rikard, koji je podelio pet jednostavnih saveta kako biti srećan:\n"Postoje mnogi fundamentalni ljudski kvaliteti izuzetno bitni za srećan, ispunjen život i funkcionisanje na optimalan način, poput brižnosti, ljubavi, dobrote, unutrašnje slobode i unutrašnjeg mira. Te karakteristike ne možete poboljšati bez vežbanja, a vežbanje zahteva vreme."\n"Kada sam imao 20 godina, bio sam zbunjen tražeći veštinu kojom bih se mogao baviti i koja bi mom životu dala smisao. U jednom trenutku morate se zapitati 'što je to što je zaista, zaista važno'. Grčki pesnik Aristofan rekao je da obrazovanje nije samo punjenje vaze, nego i paljenje plamena. I taj plamen životu daje smisao. I taj plamen nije uvek tamo gde mislite da bi mogao biti. Postoji neko područje, veština koja će vas ispuniti i inspirisati. Tražite to i učinite ono što je potrebno da biste postigli željeno."\n"Budite altruista i poželite da svaki čovek na svetu pronađe sreću. Zašto biste ikoga isključili? Želeti nekome sreću ne znači da želite da radi loše stvari, laže, maltretira, jer to nikome ne donosi sreću. To znači da želite da budu saosećajni i oslobođeni patnje, ljutnje, arogancije, narcizma. Altruizam znači želeti samo dobro u ljudima."\n"Gde god odem, idem s ciljem da nekome pomognem. Zašto bih inače igde išao i putovao? Savršeno mi je dobro tamo gde živim, na Himalajima. Kad god siđem s Himalaja, želim nekome da pomognem. Inače bi svaki odlazak od kuće bio gubitak vremena."


Protest u Stepi: policija preti hapšenjem stanarima koji sprečavaju nasilnu izgradnju crkvenih objekata - Mašina\nMašina 13.08.2019. 01.07.2018.\nProtest u beogradskom naselju Stepa Stepanovič; foto: Mašina\nProtest u beogradskom naselju Stepa Stepanović; foto: Mirjana Dragosavljević / Mašina\nOko hiljadu stanara je učestvovalo u protestu kako bi izrazili nezadovoljstvo sa nasilnom izgradnjom crkve brvnare i parohijskog doma od strane Srpske pravoslavne crkve na atraktivnoj lokaciji u naselju.\nNa parceli koja je projektom naselja namenjena za Dom zdravlja i komercijalne sadržaje otpočeli su radovi na izgradnji, prema rečima patrijarha Irineja, „duhovne kasarne“. Ovo se radi uprkos odluci nadležnih iz 2014. godine da je pre njihove izgradnje neophodno sprovođenje izjašnjavanja stanovnika naselja koje još nije sprovedeno.\nPre četiri dana Patrijaršija je dodatno pogoršala stanje angažovanjem privatnog obezbeđenja koje je nelegalno ušlo na parcelu pored gradilišta i zaposela je ograđivanjem. U pitanju je javna parcela u vlasništvu države Srbije, mnogo veća od one na kojoj pokušavaju da sagrade crkvu brvnaru. Nekoliko desetina prijava već je podneto Republičkoj građevinskoj inspekciji ali niko od nadležnih još uvek ne izlazi na teren. Usmeno saopštavaju građanima da nemaju slobodnog radnika.\nPolicija ne hapsi uzurpatore javne parcele, već legitimiše građane koji tu protestuju, uz navođenje netačnih informacija o razlozima okupljanja. Policija takođe preti krivičnim prijavama i hapšenjem stanarima koji sprečavaju nastavak radova na izgradnji crkvenih objekata.\nKako se navodi u saopštenju Udruženja stanara naselja Stepa Stepanović, otpor stanovnika naselja izgradnji crkvenih objekata traje od početka 2014. godine, kada počinje protivzakonito zauzimanje parcele u državnom vlasništvu od strane Patrijaršije u nameri da se izgradi crkva. Radovima za koje nisu imali dozvole je rukovodio protojerej-stavrofor Stojadin Pavlović, direktor patrijaršijske upravne kancelarije.\nRadovi su tad zaustavljeni od strane građevinske inspekcije koja je angažovana na zahtev nezadovoljnih stanara. U martu 2014. godine formirana je Radna grupa za naselje Stepa Stepanović, koju su sačinjavali opštinski, gradski i državni čelnici, kao i predstavnici stanara. Radnom grupom je predsedavao tadašnji član Privremenog organa Beograda Goran Vesić. Doneta je odluka da se u naselju Stepa Stepanović obustave sve aktivnosti u vezi sa izgradnjom crkvenih objekata sve dok se o potrebi izgradnje ovog objekta stanari ne izjasne putem svojevrsnog „referenduma“.\nMeđutim, narednih godina su dozvole obezbeđene, čemu je prethodila razmena zemljišta između države i Patrijaršije, bez znanja stanovnika naselja. Nezadovoljni građani već dugo telima ne dozvoljavaju mašinama da uđu na gradilište. Pritom, predstavnici Srpske pravoslavne crkve ignorišu građane ovog naselja; na zakazanom sastanku u Opštini Voždovac, pre nekoliko nedelja, od svih pozvanih, jedino se predstavnici crkve nisu odazvali.\nTokom protesta su upućeni sledeći zahtevi:\nUkoliko se nadležni ne zainteresuju za rešavanje problema i dijalog sa građanima nezadovoljni stanari najavljuju blokadu trga Slavija ali i dalju radikalizaciju delovanja, o čemu će javnost biti blagovremeno obaveštena.\nProtest u beogradskom naselju Stepa Stepanovič; foto: Mirjana Dragosavljević / Mašina\nMeštani blokirali put kako bi sprečili izgradnju MHE na Graševki Mašina 05.10.2019.


JEDINSTVEN INFORMACIONI SISTEM U OBRAZOVANJU, PREDVIĐA DONOŠENJE VIŠE NOVIH ZAKONA, KAO I STRATEGIJE NAUČNOTEHNOLOŠKOG RAZVOJA I PRIZNAVANJE STRANIH DIPLOMA\nU Srbiji bi ove godine konačno trebalo da bude uspostavljen jedinstven informacioni sistem u obrazovanju, donošenje novih\nzakona o udžbenicima,\nzakona o visokom obrazovanju i naučnoistraživačkoj delatnosti.\nPredviđena je izrada nove Strategije naučnotehnološkog razvoja, jer je postojeća ograničena na period do 2015,\nzakona o studentskom organizovanju,\no prosvetnoj inspekciji,\npatentima, kao i\nzakona o regulisanim profesijama,\nnovi pravilnik o ocenjivanju učenika.\nKako se navodi u izveštaju o radu Ministarstva prosvete i nauke, koji je dostavljen Vladi Srbije, tokom ove godine biće izmenjen set prosvetnih zakona, uspostaviće se ENIK/NARIK centar, značajan u postupku priznavanja stranih diploma radi zapošljavanja.\nMinistarstvo prosvete i nauke je od izbora aktuelne Vlade uradilo predlog akcionog plana za sprovođenje Strategije obrazovanja Srbije, usvojene su izmene Zakona o visokom obrazovanju i objavljeno 46 pravilnika.\nZavršen je poseban kolektivni ugovor za zaposlene u osnovnim, srednjim školama i domovima učenika, a potpisivanje tog dokumenta, koje se očekuje sredinom januara, jedan je od štrajkačkih zahteva sindikata obrazovanja.\nZavršen je projekat „Unapređivanje predškolskog vaspitanja i obrazovanja u Srbiji“, koji je sa 3,75 miliona evra finansirala EU. U okviru ovog projekta izgrađeno je sedam montažnih obdaništa, dodeljeno 10 vozila za prevoz dece od kuće do vrtića, a oko 1.700 dece od tri do 5,5 godina dobilo je bolje uslove za razvoj i učenje. U oblasti predškolskog obrazovanja tokom protekle godine je počela druga faza projekta „Vrtići bez granica“, koji treba da doprinese povećanju obuhvata dece inkluzivnim vaspitanjem i obrazovanjem. U izveštaju o radu Ministarstva se navodi i da su uspešno sprovedeni završni ispit i upis učenika u srednje škole, kao i projekat besplatnih udžbenika, uveden je novi program za osnovno obrazovanje odraslih i program afirmativnog upisa odraslih polaznika u srednje škole. U ponudi srednjih škola su tri nova zanatska zanimanja, izabrane su škole u kojima će biti uvedena još dva obrazovna profila, a u toku je prevođenje 19 oglednih profila u redovan sistem.\nU izveštaju je apostrofirano da je, zahvaljujući afirmativnim akcijama, u prvu godinu studija upisan 81 student sa posebnim potrebama, 229 Roma i oko 50 iz materijalno ugroženih porodica, raseljenih i izbeglih lica. Ministarstvo je dodelilo 32.000 kredita i stipendija učenicima i studentima. Sve škole dobile su priručnike za reagovanje u kriznim situacijama. U okviru programa modernizacije škola pripremljen je konkurs za izbor izvođača za popravku 134 školska objekta.\nKada je reč o nauci, obezbeđeno je 200 novih stipendija za mlade naučnike i nastavljeno stipendiranje 423 doktoranda i 42 mlada istraživača - učenika završnih razreda srednje škole. Sa Evropskom unijom potpisan je Sporazum o učešću Srbije u najvećem evropskom programu za finansiranje nauke - Horizont 2020. Takođe je potpisan Sporazum za sprovođenje Programa Erazmus+ u cilju pripreme, praćenja i sprovođenja projekata iz oblasti obrazovanja i omladine.\nIzvor: http://www.danas.rs, V. Andrić


Obrazovanje i zapošljavanje mladih u Jugoistočnoj Europi | Kanton Sarajevo - Ministarstvo pravde i uprave\nObrazovanje i zapošljavanje mladih u Jugoistočnoj Europi\nMinistar pravde i uprave Kantona Sarajevo, Mario Nenadić, prisustvovao je međunarodnoj konferenciji pod nazivom „Obrazovanje i zapošljavanje mladih u Jugoistočnoj Europi – problem migracija u Europskoj Uniji“, koju su organizirali Movimento Cristiano Lavaratori, EZA i HKD Napredak.\nNa konferenciji se razgovaralo oko pitanja kreiranja tržišta rada u javnom sektoru, te usklađivanje obrazovnih politika i nastavnih planova sa tražištem rada.\nPoseban je aspekt konferencije bio na polju osiguranja praktične obuke i prakse učenika i studenata tokom školovanja.\nJedan dio konferencije, bio je posvečen organiziranju i funkcioniranju granskih sindikata u oblastima za koje su zainteresirani i osnovani. Iskustva pokazuju da je Bosna i Hercegovina, pa time i Kanton Sarajevo, primjer složene prakse kada je o ovom pitanju riječ. Razlog je u složenoj ustavno-pravnoj organizaciji i nadležnostima, pa tako i pravnom uređenju funkcioniranja sindikata.\nVeliki je problem i neusklađenost sistema obrazovanja i tržišta rada.\nPoseban je dio konferencije, bio posvečen migracijama sa Bliskog istoka i Sirije, kojom prilikom su sudionici govorili o sistemu azila u Europi i nefunkcionalnosti postojećeg sistema, koji nije imao u vidu ovako masovne migracije, a što je u konačnici proizvelo pravne i stvarne probleme unutar UN sistema i šire.\nNa kraju, suočena su pitanja migracija i useljavanja u pojedine zemlje sa stabilnim političkim sistemima i destabiliziranje unutarnjeg tržišta rada u tim sistemima, te s tim u vezi iseljevanje mladih i važnost zapošljavanja umjesto iseljavanja.


Rudarski gigant eksplozijom uništio pećine Aboridžina stare 46.000 godina - 01.06.2020, Sputnik Srbija\nRudarski gigant eksplozijom uništio pećine Aboridžina stare 46.000 godina\nBritansko-australijski rudarski gigant Rio Tinto izvinio se što je eksplozijom uništio 46.000 godina stare pećine Aboridžina u Zapadnoj Australiji koje datiraju... 01.06.2020, Sputnik Srbija\n17:38 01.06.2020 (Osveženo: 03:08 26.08.2021)\nBritansko-australijski rudarski gigant Rio Tinto izvinio se što je eksplozijom uništio 46.000 godina stare pećine Aboridžina u Zapadnoj Australiji koje datiraju iz poslednjeg ledenog doba, prenosi Bi-bi-si.\nPećine u klisuri Jukan, u regiji Pilbara, uništene su prošle nedelje prilikom radova na proširenju rudnika.\n„Izražavamo svoje poštovanje narodu Puutu Kunti Kurrama i Pinikura (PKKP)“, rekao je.\n„Nastavićemo da sarađujemo s PKKP kako bismo naučili iz onoga što se dogodilo i ojačali naše partnerstvo. Hitno preispitujemo planove za sva ostala mesta u području klisure Jukan“, dodao je.\nEksploziv je aktiviran u nedelju u blizini pećine u skladu s dozvolama državnih vlasti izdatim pre sedam godina, naveo je Rio Tinto u saopštenju.\nSamo godinu dana nakon izdavanja dozvole u arheološkim iskopinama u jednom od skloništa otkriveni su najstariji poznati primer koštanog alata u Australiji, naoštrena kengurova kost stara 28 hiljada godina i pletenica za kosu stara 4000 godina, za koju se veruje da se nosila kao pojas.\nLokalna aboridžinska zajednica saopštila je da su tradicionalni vlasnici tek 15. maja saznali da Rio Tinto planira da detonira eksploziv u blizini pećina, nakon što je kompanija zatražila pristup tom mestu.\nPokušaji pregovora s rudarskom kompanijom da odustane od eksplozija nisu uspeli i rečeno je da eksploziv ne može sigurno da se ukloni niti može da se ostavi nedetoniran, izjavili su.\nPredsednik Zemaljskog odbora PKKP Džon Ešburton rekao je da je to „razoran udarac“ za zajednicu.\n„Naš narod je duboko uznemiren i tužan zbog uništenja pećina i duboko žalimo zbog gubitka povezanosti s našim precima, kao i s našom zemljom“, kazao je.\nAustralijski ministar za aboridžinsku zajednicu Ken Vajat, koji je i sam Aboridžin, rekao je da je „neshvatljivo“ da se nastavilo s detoniranjem i dodao kako se čini da je to bila „istinska greška“, prenosi N1.


Twitter ima propust u bezbednosti, tvrdi vlasnik hakovanog naloga\nDruštvene mreže, 02.10.2012, 08:43 AM\nDanijel Denis Džons, čiji je Twitter nalog @blanket nedavno hakovan, tvrdi da u sistemu bezbednosti Twitter-a postoji ozbiljan propust.\nNaime, Džons tvrdi da Twitter-ov sistem bezbednosti ograničava pokušaje prijavljivanja na nalog prema broju pokušaja koji dolaze sa iste IP adrese, umesto prema broju pokušaja prijave na jedan nalog, što znači da haker koji ima mogućnost korišenja više IP adresa ima i mogućnost većeg broja pokušaja neovlašćenog pristupanja nalogu.\nHaker koji je provalio u Džonsov Twitter nalog koristio je program koji više puta pokušava da se prijavi na nalog sa najčešće korišćenim lozinkama, kaže Džons. Većina sajtova, uključujući i Twitter onemogućava dalje neuspešne pokušaje ili nudi CAPTCHA test. Međutim, dok mnogi servisi, uključujući i Gmail, ograničavaju broj neuspelih pokušaja prijavljivanja na isti nalog, Twitter samo sprečava veliki broj neuspešnih pokušaja prijave sa iste IP adrese.\nTwitter-ov režim bezbednosti verovatno se ne razlikuje mnogo od onog koji primenjuju drugi sajtovi, smatra Džeremaja Grosman, stručnjak za bezbednost i tehnički direktor Whitehat Security, koji kaže da je hakovanje Džonsovog naloga veoma uobičajen način napada ali i da bi Twitter verovatno mogao da ima bolji i sveobuhvatniji pristup u odbrani od “brute force” napada. Ipak, Grosman kaže da je najbolji način da se korisnici odbrane od ovakvih napada i zaštite svoje Twitter naloge da izaberu lozinke koje je zaista teško pretpostaviti. “Nešto što loši momci ne mogu pretpostaviti makar imali milion šansi da to urade,” zaključuje Grosman.


Na drugom štandu predstavljena je kampanja ambasadora transprotne branše\nDiseldorf/Hanover, 28.09.2012. Na ovogodišnjem sajmu IAA komercijalna vozila u Hanoveru, TimoCom ponuđač vodeće evropske berze tereta i transporta TC Truck&Cargo® i platforme za tendere TC eBid®, izvukao je nešto novo iz šešira: Najveću raspoloživu berzu skladišta u Evropi. Zahvaljujći veb platformi, preduzeća mogu ubuduće da izbegnu neiskorišćene kapacitete i da brže reaguju kada se pojave uska grla u kapacitetu. Na drugom štandu na sajmu preduzeće je predstavilo svoju promotivnu kampanju „Die Transportbotschafter“ sa rezultatima prvih 111 dana kampanje i budućim projektima.\nPred najveći evropski sajam transporta i logistike TimoCom je izazvao uzbuđenje, a onda je tajna otkrivena na konferenciji za štampu na IAA. Evropska berza skladišta i logistike sa ponudom od do 30.000 prostora za skladištenje u 40 evropskih zemalja pomaže da se smanji neiskorišćenost kapaciteta za skladištenje i da se ti kapaciteti iskoriste što bolje.\nBrzo i jednostavno pronalaženje i nuđenje skladišta\nPrednosti berze skladišta leže naročito u veličini, brojnosti ponuda na nivou Evrope i jednostavnim mogućnostima pretrage. Oni koji traže prostor za skladištenje, u programu mogu sa svega nekoliko klikova da pronađu slobodni prostor za skladištenje i logistiku koji odgovara njihovim kriterijumima pretrage. Oni koji pak žele da ponude skladište, mogu da postave na berzi slobodan prostor sa svim relevantnim informacijama i da time poboljšaju svoje šanse da ostvare poslovnu saradnju sa onima koji traže skladište.\nTransportbotschafter podnosi prvi izveštaj o bilansu\nI ambasadori transportne branše su kamionom TimoTruck krenuli put Hanovera. Na posebnom štandu na sajmu na otvorenom predstavljeni su rezultati prvih 111 dana promotivne kampanje „Die Transportbotschafter“. Pored akcija „Hand in Hand durchs Land“ (Ruka u ruci širom zemlje) i „Leben ohne LKW“ (Život bez kamiona), najavljeni su novi projekti. Cilj je da se u budućnosti logistička branša učini atraktivnijom za mlade i da se podstakne razmišljanje o bebzednosti mladih učesnika u saobraćaju.\nViše informacija o berzi skladišta, ambasadorima transportne branše i proizvodima kompanije TimoCom naći ćete na adresi www.timocom.rs i www.transportbotschafter.de.


De Mistura: Pregovori Rusije i SAD odlučujući za „režim tišine“ u Siriji - Sputnjik Srbija\n03:08 30 Novembar 2020\nDe Mistura: Pregovori Rusije i SAD odlučujući za „režim tišine“ u Siriji\n11:58 30.08.2016 (osveženo 12:03 30.08.2016) Preuzmite kraći link\nPregovori Rusije i SAD ove nedelje biće odlučujući za obnavljanje „režima tišine“ u Siriji, rekao je specijalni izaslanik UN za Siriju Stafan de Mistura, prenosi agencija „Rojters“.\nLavrov i Keri posle 12 sati razgovora: Ostalo još nekoliko nerešenih pitanja\nMinistar spoljnih poslova Rusije Sergej Lavrov i državni sekretar SAD Džon Keri su prošlog petka održali pregovore u Ženevi. Sastanak je trajao 12 sati. Keri je izjavio da su pregovori bili „plodotvorni i konstruktivni“.\nLavrov je naglasio da Moskva i Vašington uspevaju da nađu „sve više dodirnih tačaka“ o Siriji. On je istakao da su Rusija i SAD uspele da naprave nekoliko važnih koraka za rešavanje sirijske krize.\nKeri je takođe izjavio da će vojni eksperti dveju zemalja u naredne dve nedelje zasedati u Ženevi da bi završili raspravu o poslednjim tehničkim detaljima.\nStafan de Mistura, pregovori o Siriji


NATO želi BiH u svom članstvu – Zvornik Danas\nNaslovna/VIJESTI/Politika/NATO želi BiH u svom članstvu\nSARAJEVO – BiH je pozvana da dalje napreduje prema NATO-u koji bi želio da vidi BiH integrisanu u svoje članstvo, za šta je potrebno uraditi još dosta posla, izjavio je komandant NATO štaba u Sarajevu brigadni general Kristofer Peti.\nPeti je u pauzi panel-diskusije u Sarajevu o temi „Šta je NATO partnerima /nama/, šta su partneri /mi/ NATO-u“, izjavio novinarima da cijeli region ide u pravcu NATO-a, te da bi „bilo prikladno da BiH ide u istom smjeru“.\n„Situacija u svijetu postaje sve komplikovanija, a efikasnost, sposobnost i kapaciteti odbrane na globalnom nivou mogu se bolje ostvariti putem kolektivne odbrane, putem NATO-a“, rekao je Peri.\nOn je naglasio da svaka zemlja daje određen doprinos nastojanjima NATO-a, a da BiH ima bolju sposobnost od drugih, a to je sposobnost uništavanja neeksplodiranih ubojitih sredstava.\n„U tom području, BiH ima najbolje vojne kapacitete i to je veoma značajan doprinos koji ona može da pruži“, istakao je Peri.\nPredsjednik NATO koordinacionog tima u ime Savjeta ministara BiH Ana Trišić-Babić rekla je da će BiH otvoriti razgovore o ulasku u NATO kada dobije poziv da postane članica, što se do sada nije desilo.\n„Mi još nismo došli u situaciju da nas NATO poziva. NATO nam, kao i zemljama u regionu, uvijek kaže da su `vrata otvorena`, a mi prvo moramo da dođemo do tog standarda da bi NATO članice procijenile da li vrijedi da nas pozovu u svoje članstvo“, rekla je Babićeva.\nNačelnik Zajedničkog štaba Oružanih snaga BiH general-pukovnik Anto Jeleč rekao je da je cilj Oružanih snaga i Ministarstva odbrane BiH da BiH uđe u NATO i evroatlantske integracije u skladu sa zakonom i da ispunjava svoje misije.\n„Zajedno sa NATO-om kroz program `Partnerstvo za mir` i dostupnim alatima usvajamo standarde kako bi djelovali u BiH i operacijama očuvanja mira izvan zemlje. Iako zbog neslaganja u vezi sa knjiženjem vojne imovine ne učestvujemo u MAP-u u punom kapacitetu, sa partnerima u regionu učestvujemo u vježbama i obuci, posebno sada kada nismo u dovoljnoj mjeri angažovani u ISAF misiji“, naveo je Jeleč.\nČlan parlamentarne Komisije za odbranu i bezbjednost Beriz Belkić smatra da bi članstvo u NATO-u u BiH „donijelo stabilnost, otklonilo tjeskobu i strahove i dovelo u kreativnu situaciju perspektive“.\n„Teže je odgovoriti na pitanje za šta smo mi potrebni NATO-u. Očigledna je borba za svaku stopu zemaljske kugle, a BiH po svom geopolitičkom položaju gravitira Evropi gdje je NATO dominantan i očigledno je da mu je u interesu da ovaj prostor bude njihova zona“, smatra Belkić.\nbih clanstvo nato


Dva nova kružna toka u Kruševcu - KruševacGrad\nRadovi na izgradnji dva nova kružna toka u Kruševcu otpočeli su krajem septembra , odnosno, polovinom prošlog meseca i trebalo bi da budu završeni najkasnije u decembru. Vrednost projekata je oko 60 miliona dinara, investitor je JP “Putevi Srbije” a izvođač radova preduzeće “Kruševacput”\nRadovi na izgradnji kružnog toka na ukrštanju ulica Cara Lazara, Jasičkog puta, Jug Bogdanove i Gazimestanske, odvijaju se u dve faze, a prevdiđeno je da budu završeni do kraja novembra ili u prvoj polovini decembra, zavisno od vremenskih prilika, ali i od tehničkih rešenja pri izvođenju, jer se u međuvremenu ukazala potreba i za izmeštanjem visokonaponskih kablova, te za postavljanjem gasne mreže obodom kružnog toka.\n– Uz zemljane radove, slivničke veze, nivelaciju postojećih šahti na novoprojektovanom kotu, planirana je i ugradnja betonskih ivičnjaka, potom kolovozna konstrukcija od bitumeziranog nosećeg sloja debljine osam i gornjeg habajućeg debljine šest centimetara, te elektroradovi, kao i stalna horizontalna i vertikalna signalizacija – kaže Vesna Lazarević, zamenica gradonačelnika.\nU toku je i izgradnja kružnog toka na raskrsnici Hajduk Veljkove, Blagoja Parovića, Vojvode Stepe i Dušanove ulice, gde se sa radovima otpočelo krajem septembra. Vrsta radova je ista, s tim što je u ovom delu putnog pojasa bilo potrebno uraditi i rekonstrukciju jednog dela toplovodne mreže prema Dušanovoj ulici, što je u međuvremenu odrađeno.\nU izgradnju pomenutih kružnih tokova Javno preduzeće “Putevi Srbije” investiralo je preko 60 miliona dinara, a izvođač radova je “Kruševacput”. Dok traju radovim saobraćaj će se odvijati alternativnim pravcima – kroz Železničku , odnosno, Brijanovu ulicu.\nNe računajući mali kružni tok na Bagdali, Kruševac će nakon što budu završena nova dva, imati ukupno šest kružnih tokova. Jedan od već izgrađenih ima fontanu, a da li će ih biti i na novoizgrađenim još uvek se ne zna. Kako nam je rečeno, postoji mogućnost da to bude ili fontana ili neko obeležje Grada.\nInače, u protekle tri godine izgrađena su tri kružna toka na južnom izlazu iz Grada, na pravcima ka Jastrepcu i Kopaoniku, te kružni tok sa fontanom kod Dečjeg dispanzera. Naredne godine planirana je izgradnja još jednog kružnog toka, na raskrsnici kod kasarne Car Lazar.\nOčekivanja su da će sa izgradnjom kružnih tokova u Kruševcu biti smanjene saobraćajne gužve, kao i emisija izduvnih gasova.\nSPO – pojačati provere i kazne nakon alarmantnih nalaza kontrole vozača\n16.09.2021 0 219\n16.09.2021 0 119\n11.08.2021 0 240\nIzveštaj o bezbednosti saobraćaja pokazao – više nesreća, manje poginulih\n29.05.2021 0 123\nZatvara se saobraćaj u Balkanskoj ulici\n18.05.2021 0 859\n14.04.2021 0 275\n23. septembra 2021., 22:31


Korona virus: U Srbiji imunizovano 545.000 ljudi, u Mađarskoj odobrena ruska vakcina - Teslavision\nin: BBC, BETA, DANAS, Korona virus: U Srbiji imunizovano 545.000 ljudi, u Mađarskoj odobrena ruska vakcina\nU Srbiji je vakcinu protiv korona virusa primilo više 545.000 ljudi, dok je u Velikoj Britaniji do sada prvom dozom imunizovano oko 12 miliona stanovnika.\nNadležne zdravstvene vlasti u Mađarskoj odobrile su upotrebu ruske Sputnjik vakcine, a prvi kontigent od 40.000 doza je spreman za davanje.\n„Zvanični testovi su gotov i vakcina može da se koristi”, rekao je Mikloš Kasler, ministar zdravlja.\nMađarska je prva zemlja Evropske unije u kojoj će biti korišćena ruska vakcina, a Vlada je naručila oko dva miliona doza.\nVlada ove zemlje sklopila je i ugovor sa kineskom kompanijom Sinofarm za pet miliona doza, a očekuje se da upotreba ove vakcine počne krajem februara.\nU svetu je do sada zaraženo više od 10 miliona ljudi, a preminulo je više od 2,31 miliona. Oporavilo se više od 59 miliona ljudi, pokazuju podaci Džons Hopkins univerziteta.\nNajviše novozaraženih je u Beogradu i Kragujevcu.\nU ustanovama socijalne zaštite i domovima za smeštaj odraslih i starih trenutno je potvrđeno prisustvo virusa kod 299 korisnika i 267 zaposlenih, saopštilo je Ministarstvo za rad, zapošljavanje i socijalna i boračka pitanja.\nNovi predsedavajući britanske radne grupe za vakcine Klajv Diks kaže da je „veoma optimističan” da će svim odraslim osobama starijim od 50 godina vakcina biti ponuđena do maja.\nAutor fotografije, John Cairns/University of Oxford


Istina o njenoj spremnosti za seks u PMS-u i za vreme ciklusa — Wannabe Man\nIstina o njenoj spremnosti za seks u PMS-u i za vreme ciklusa\nAko tvoja partnerka izbegava seks pred menstruaciju, jer ima bolne grčeve, grudi su joj preosetljive i bole je krsta, ili za vreme ciklusa, jer je to prosto odvratno – znači da još uvek nije otkrila prednosti seksa u ovom delu meseca. Možda možeš da joj pomogneš da se opusti i prevaziđe predrasude – a možda i ti to možeš, osim ako padaš u nesvest kad vidiš malo krvi.\nMnoge žene priznaju da su u periodu pre i za vreme menstruacije uzbuđenije i raspoloženije za seks, a evidentno je da su žene takođe sredinom ciklusa, odnosno, u vreme ovulacije, veoma zainteresovane za seks. Takođe, žene prijavljuju i različit stepen osetljivosti – u periodima kada osećaju rast libida, one su osetljivije na dodir (naročito su osetljive bradavice i klitoris) i lakše i brže postižu orgazam.\nNaučnici su otkrili da nivo estrogena podstiče želju, a da je progesteron hormon koji umanjuje libido. Kad estrogen počne svoj uspon, a to se dešava za vreme menstruacije, tada raste i libido. U to vreme je progesteron na najnižem nivou i naučnici pretpostavljaju da to ima i veći uticaj na libido, nego rast estrogena (koji je postepen). Žena može iskusiti u periodu menstruacije snažan osećaj da joj je seks potreban – odmah. A da li je vaša partnerka spremna da to sebi prizna i da se pozabavi tim osećajem, otvara pitanje poznavanja sebe i svog tela, znanja i otvorenosti – i spremnosti suočavanja sa predrasudama.\nJedna od njih je da je menstrualna krv prljava, i da žena tokom menstruacije nije čista – ali ta krv dolazi iz sistema krvnih sudova organizma i u njoj nema nikakvih štetnih elemenata i materija. Činjenica je da je seks za vreme menstruacije malo neuredan i da ćete verovatno isprljati par peškira, ali ni to nije obavezno. Ako imate seks neposredno posle tuširanja (kad se žena istušira i opere, menstruacija prosto “ustukne” i neko kratko vreme posle toga i ne teče, a odatle verovatno potiče i predrasuda da nije zdravo kupati se za vreme menstruacije) i ne menjate poze, verovatno ćete otkriti samo nekoliko mrlja na peškiru i biće malo gušćeg sadržaja oko korena penisa.\nKljučne reči Brankica MiloševićIstina o njenoj spremnosti za seks u PMS-u i za vreme ciklusaljubavmagazin za muškarcemuški magazinmuško-ženski odnosiPMSvezeWannabe Man


Kina ukinula obavezno testiranje na životinjama za većinu kozmetike - BIGportal.ba\n4 Maja, 2021 4 Maja, 2021 0642\nKineska vlada ukinula je sva obavezna ispitivanja na životinjama za većinu kozmetike.\nPrvi put najavljena u martu ove godine, promjena će omogućiti kompanijama da plasiraju većinu uvozne kozmetike – uključujući šampon, sredstvo za pranje tijela, ruž za usne i šminku – bez prethodno potrebnih ispitivanja na životinjama. Ovo je prilično značajna promjena, s obzirom na to da je Kina drugo najveće tržište kozmetike nakon SAD-a, donoseći više od 4 milijarde funti prihoda. Ranije je kompanijama bez okrutnosti (poput Fenty Beauty) bilo zabranjeno da direktno uvoze proizvode zbog zahtjeva da svoje proizvode testiraju na životinjama.\nMeđutim, novo opušteni propisi ne znače kraj ispitivanja na životinjama u Kini. Kao što RSPCA ističe, oni ne uključuju proizvode klasifikovane kao “posebna kozmetika”, koji uključuju boje za kosu, kreme za sunčanje i proizvode protiv gubitka kose. Kompanije će takođe morati preduzeti niz koraka da se prijave za izuzeće od zahtjeva za testiranje na životinjama, a oni koji se ne kvalifikuju moraće i dalje plaćati kako bi testirali svoje proizvode na životinjama.\n“Vjerujemo da nema apsolutno nikakvog opravdanja za nanošenje štete životinjama zbog testiranja kozmetike, a potrošači širom svijeta pokazali su da se i oni tako osjećaju”, kaže voditeljka RSPCA-ovog odjela za životinje u nauci, dr. Penny Hawkins. “Iako naravno pozdravljamo ovaj korak naprijed za Kinu, globalno nas čeka još dug put prije nego što vidimo da je naš krajnji cilj ostvaren da svi eksperimenti na životinjama budu zamijenjeni humanim alternativama.”\nMeđunarodni šef organizacije Paul Littlefair takođe pozdravlja kineski potez za zabranu obaveznog testiranja, rekavši: “Ovaj potez je još jedan signal da kineske vlasti dobrobit životinja sve više vide kao važan dio razvoja zemlje.”


Vijesti – Страна 5 – Pljevaljske novine\nPočetna / Vijesti (strana 5)\nNikakava presuda za javno izrečenu kritiku stanja u kome nalazi naša zemlja, ne može povratiti ugled Crne Gore u kojoj i dalje traje višegodišnji krvavi rat kokainskih kriminalnih klanovima koji predstavljaju neposrednu opasnost za život svakog građanina ove zemlje, kaže se u saopštenju MANS-a. Kako su saopštili, “presuda koju …\nSaopštenje za javnost pljevaljskih ljekara PODRŽAVAMO NAŠU SRPSKU PRAVOSLAVNU CRKVU! Mi, doktori medicine i stomatologije, zaposleni u javnim i privatnim zdravstvenim ustanovama u Pljevljima, ovim putem javno iskazujemo jasnu i nedvosmislenu podršku Srpskoj pravoslavnoj crkvi u Crnoj Gori u borbi za ostvarenje svojih prava, kao i u borbi za poštovanje …\nDraga braćo i sestre, po blagoslovu Episkopskog savjeta SPC u Crnoj Gori u nedjelju će širom Crne Gore biti služen Moleban Presvetoj Bogorodici. Iako su mjere NKT – a prilično politički motivisane naša Crkva neće dozvoliti da je bilo ko optuži za narušavanje zdravlja naroda. Koliko je bitno fizičko …\npre 2 sedmice\tPolitika, Vijesti 0\nPljevaljski odbor autokratskog DPS režima pokazuje i u javnim saopštenjima opštu političku slabost, nemoć i potpuni fijasko. Teško je procijeniti da li funkcioneri ovog urušenog odbora trpe veće političke šamare zbog prebijanja građana, neispunjenih predizbornim obećanja ili činjenice da su im rezultati u svim segmentima ravni nuli ili možda zbog …\nČabarkapa osuđen na dva mjeseca zatvora: „Javno izložio poruzi himnu Crne Gore“\nČabarkapa je, navodi sudija Pejović, na svom Fejsbuk profilu 2. maja objavio izmijenjen tekst himne Crne Gore uvredljive sadržine. Sudija Osnovnog suda u Pljevljima Branko Pejović osudio je Pljevljaka Velimira Čabarkapu (29) na dva mjeseca zatvora, jer je, kako je navedeo u presudi javno izložio poruzi himnu Crne Gore. Ovaj dvadesetdevetogodišnji …\nPljevljak poznat po mnogim uspješnim akcijama koje doprinose razvoju sela i očuvanju prirode a posebno po otkricanju za javnost i promociji meandra Ćehotine, obradovao je Pljevljake dokumentarnim video matrijalom „Kuće koje su odisale životom“. Autorski projekat Vasa Kneževića pod nazivom “Pejzažno-arhitektonske karakteristike srpske tradicionalne seoske kuće“ su pred publikom. Ideja …\nNa Vidovdan parastos pored jame na Stražici\nOdbor za izgradnju crkve pomirnice obavjšetava da će po 19. put, i ove godine, na Vidovdan u 18,30 časova, po blagoslovu Njegovog Preosveštenstva vladike Atanasija, biti služen parastos pored jame na Stražici, u koju su komunisti u dva navrata: 1944. i 1945. godine, bez suda i suđenja bacili …\nStrana 5 od 394« Prva...«34567\t»\t102030...Poslednja »


Dodik: Rusija želi da gradi gasovod u Republici Srpskoj - Narod.ba\nSrpski član Predsjedništva BiH Milorad Dodik izjavio je da Rusija želi da gradi gasovod i bude prisutna na prostoru Republike Srpske. Dodik, koji je juče u Beogradu razgovarao sa ruskim premijerom Dmitrijem Medvedovim, rekao je da Rusi imaju interes da svoje energente, u čemu su veoma bogati, distribuiraju širom svijeta do potrošača za koje smatraju […]\n“U tom pogledu je njihov interes jasan. Oni žele da grade gasovod i žele da sa stanovništa energenata budu prisutni na ovom prostoru”, rekao je Dodik za Radio-televiziju Republike Srpske.\n“Mi ovdje treba da izaberemo ono što je jeftinije i za nas dugoročno sigurnije”, ocijenio je Dodik.\nPrema njegovim riječima, Rusija se stabilizovala poslije sankcija, što je definitivno svima jasno, pa i onima na zapadu. “Ali, Rusija nema agresivnu politiku, ni na regionalnom ni na bilo kojem drugom planu”, smatra Dodik.


Kolumne & novosti: Vučić na svečanom početku škole za brucoše, poznat i raspored predavanja\nPredsednik Srbije Aleksandar Vučić prisustvovao je svečanom početku školske godine na Visokoj sportskoj i zdravstvenoj školi strukovnih studija, na kojoj je letos postao brucoš.\nVest o tome objavio je na svom Instagram profilu, uz fotografije iz amfiteatra, sa kolegama.\n"Mnogo sam srećan što posle mnogo godina krećem u ostvarenje dečačkih snova", stoji u komentaru uz objavljene fotografije.\nPodsećamo, u julu ove godine predsednik je objavio fotografiju sa studentskim indeksom. Ubrzo je stiglo i objašnjenje.\n"Po drugi put u životu sam postao student, ovoga puta - Visoke sportske škole strukovnih studija, u želji da postanem košarkaški trener za klince. Ne biste verovali koliko sam srećan što posle mnogo godina krećem u ostvarenje dečačkih snova", napisao je tada predsednik.\nPortal Nova. rs objavio je raspored predavanja za "brucoša Vučića", koji bi sledećeg ponedeljka trebalo da isprati čas na kursu "pedagogija sporta" od 9:30 do 11 sati. Većina predavanja održava se onlajn, pa bi u utorak Vučić imao slobodan dan, dok u sredu ima predavanje iz antropomotorike u jednom od tri termina: od 9.30, 10.45 ili 12.30 sati.\nSutradan, ponovo onlajn, kod predavačice Kristine Vukušić predsednik bi trebalo da sluša predavanje iz anatomije.\nNarednog ponedeljka slede vežbe iz antropomotorike, a dan kasnije iz sociologije sporta, potom anatomije i na kraju informatike sa statistikom - kako bi predsednik stekao i veštinu praćenja napredne statistike svojih igrača, i to je to što se tiče zimskog semestra, prenosi portal.


Yu grupa | Nis-Music.net\nTagged: Yu grupa\nPred nešto više od 400 ljudi sinoć je, legendarna YU grupa, u dvorištu Banovine bila odgovorna za dva i po sata vrhunskog rokenrola. Nakon godinu dana, ponovo smo na istom mestu bili u...\nIako je koncert najavljen za petak, zbog loše vremenske prognoze, organizatori i članovi grupe odlučili su da isti pomere za nedelju,22.6. Oni koji su već kupili karte a iz nekog razloga ne mogu...\nU prepunom dvorištu Banovine je nakon šest godina ponovo pred niškom publikom zasvirala YU grupa. Uzbuđena publika je sa nestrpljenjem odbrojavala minute do izlaska grupe na scenu, a kada je nakon tridesetak minuta...\nYU grupa u petak u dvorištu Banovine\nOstalo je još par dana do koncerta u Nišu jedne od najstarijih i najpopularnijih rok grupa sa prostora bivše Jugoslavije, YU grupe. Svirka je zakazana za petak (5.7.2013.) u dvorištu Banovine od 21h....\nPosle punih šest godina, najdugovečniji aktivni rokenrol bend na prostoru bivše SFRJ, legendarna Yu Grupa, sviraće ponovo u Nišu. Koncert će biti održan u petak, 5. jula u dvorištu Banovine sa početkom od...


Isidora i Pajkić u bračnom eksperimentu : Crveni tepih\nIsidora i Pajkić u bračnom eksperimentu\nBrak Isidore Bjelice i Nebojše Pajkića doživeo je vratolomni upad u najčuveniju, ali i najskandalozniju od svih priča.\nNaime, kako se već odavno priča da su Isi i Pajkić u bračnoj krizi, da se razvode i da je ljubavi došao kraj, niko nije ni pomislio da se radi o nečemu drugom ili trećem.\nOboje negiraju da se u njihovom braku išta promenilo i da je ljubav nestala. Ali, veliko „ALI” je, kako portal svet.rs nezvanično saznaje otelotvoren u liku mlađane Katarine Radović (35), slobodne umetnice, fotografa iz Beograda, koja je postala deo eksperimenta koji je bračni par Pajkić uveo zarad osveženja u svoj bračni život!\nLjubavni trougao, život u troje, započelo je na zadovoljstvo svo troje „učesnika” ovog eksperimenta, ali se desio peh! Kako saznajemo iz dobro obaveštenih izvora bliskih ovom paru, Nebojša nije odoleo izazovu i potpuno je „odlepio” za mlađanom Katarinom! Ovo nije bilo predviđeno, a ni očekivano, te se Isi našla u ljubavnom trouglu, odnosno kao „višak”.\n„Njih dvoje su napravili eksperiment, pokušali su da u svoj život uvedu i treću osobu, Katarinu Radović, koja je spremno pristala na ovu igru” – priča naš izvor i otkriva – „Sve je bilo u redu, dok se nije ispostavilo da se Pajkić zaljubio u Katarinu i potpuno izgubio glavu za njom! Od tada nastaje pravi pakao u njihovim životima, Isidora ne može više da izdrži sve to, Pajkić ne zna šta će sa sobom…”\nNa ova saznanja Isidora je jednostavno rekla: „Na žalost, nikada nisam upoznala tu osobu…” bilo je sve što je Isi želela da kaže kao komentar na ovu priču.


Pentagon šalje u UAE dodatne PVO sisteme zbog napada Huta\nTanjug 10. februara 2022. 23:28\nVAŠINGTON – Vašington će pomoći Ujedinjenim Arapskim Emiratima u popuni raketnih presretača nakon više napada koji su izvršili Huti, pobunjenici u Jemenu, rekao je za Rojters američki general Frenk Mekenzi koji je komanduje operacijama na Bliskom istoku.\nProteklih nedelja su Huti, koje podržava Iran, izveli niz uglavnom neuspešnih udara na ciljeve UAE, pri čemu je bila angažovana protivvazdušna odbrana Emirata i SAD.\n„Pomoći ćemo u dopuni presretača. I učinićemo sve što možemo da pomognemo UAE u odbrani“, poručio je general Mekenzi, šef američke Centralne komande, u intervjuu posle putovanja u Abu Dabi ranije ove nedelje, prenosi Rojters.\nUjedinjeni Arapski Emirati su nezvanično zatražili od SAD dopunu raketnih odbrambenih presretača, uključujući raketni odbrambeni sistem „Thaad“ i „Patriot“, izjavio je izvor upoznat sa ovim pitanjem, koji je za Rojters govorio pod uslovom anonimnosti.\nNajnoviji potez SAD mogao bi da se nadoveze na prošlonedeljnu najavu Pentagona o raspoređivanju njihovih borbenih aviona F-22 i jednog razarača u UAE, uz već postojeće PVO sisteme Patriot koji su dejstvovali iz baze Al Dafra, navodi Rojters.


Borel odgovorio na Dodikovo pismo: Vratite se u državne institucije | Republika Srpska\nNaslovna Bosna i Hercegovina Borel odgovorio na Dodikovo pismo: Vratite se u državne institucije\nBorel odgovorio na Dodikovo pismo: Vratite se u državne institucije\nŽozep Borel, visoki predstavnik EU za vanjsku politiku odgovorio je na pismo Milorada Dodika, člana Predsjedništva BiH u kojem je naveo da glavni cilj EU ostaje osigurati nepovratan napredak BiH ka članstvu u EU.\n“Nažalost, radnje koje je nedavno preduzeo entitet Republika Srpska suprotne su Ustavu BiH i dovode u opasnost BiH kao jedinstvenu i suverenu državu za budućnošću unutar EU”, piše u Borelovom pismu, koje prenosi Avaz.\nU pismu se ističe da Republika Srpska vraća unazad 26 godina reformi, posebno nedavnim usvajanjem zakona kojim se uspostavljaju paralelne institucije na poljima pravosuđa i lijekova.\nTakođe, Borel navodi da Ustav BiH ne predviđa utvrđivanje postupka vraćanja prenesenih nadležnosti na entitete te da takav postupak ni u kom slučaju ne bi mogao isključiti učešće državnih institucija.\n“Jednostrani koraci za poništavanje ishoda sporazuma o transferu su nezakoniti i osporavaju ustavni poredak BiH”, napisao je Borel u svom odgovoru.\nDio pisma odnosi se i na osnivanje Agencije za lijekove i medicinska sredstva Republike Srpske gdje se navodi da bi to ugrozilo jedinstven ekonomski prostor, stvorilo pravnu nesigurnost i imalo neizbježan negativan uticaj na pacijente i privredu.\nKada je riječ o pravosuđu, u pismu se navodi da bi povlačenje predstavnika Srpske iz VSTS-a bilo nespojivo sa integracijom BiH u EU te da bi sudovi i tužilaštva u Republici Srpskoj izgubili pristup informatičkoj infrastrukturi, uključujući i zajednički elektronski sistem upravljanja predmetima.\nU svom pismu, Borel se osvrnuo i na mišljenje Evropske komisije o zahtjevu BiH za članstvo u EU, navodeći da zemlja treba unaprijediti funkcionisanje pravosuđa usvajanjem novog zakona o VSTS-u i novog zakona o sudovima BiH u skladu sa evropskim standardima.\n“Uzimajući sve ovo u obzir, pozivamo vas i čelnike Republike Srpske da stanete sa svakom zakonodavnom i političkom inicijativom za povratak takozvanom ‘izvornom Dejtonu’ te da poštujete Ustav BiH i državne nadležnosti. EU ne dovodi u pitanje načelo konstitutivnog naroda niti strukturu Dejtona, međutim kao država, koja teži EU, institucionalne strukture i strukture odlučivanja u BiH moraju se progresivno prilagođavati kako bi uzele u obzir zahtjeve EU i kako bi mogle efektivno učestvovati u donošenju odluka u EU i u potpunosti implementirati i sprovoditi već dogovoreni sadržaj”, napisao je Borel.\nOn navodi da razumije niz pitanja vezanih za funkcionalnost BiH ali da čvrsto vjeruje da se politička kriza može prevazići nastavkom političkog dijaloga.\nTakođe, naveo je da “kada se zvaničnici Republike Srpske vrate u državne institucije i osiguraju da one funkcionišu u potpunosti” da je EU spremna da omogući smislen i intenzivan dijalog.


Radovi vredni oko 17 miliona dinara - Dnevni list Danas\nKultura Radovi vredni oko 17 miliona dinara\nPočela je adaptacija foajea zrenjaninskog pozorišta\nRadovi vredni oko 17 miliona dinara\nPočela je adaptacija foajea zrenjaninskog pozorišta, posao za koji se gradska ustanova kulture pripremala duže vreme.\n1Piše: M. Pudar 07. novembra 2017. 21.40\nSredstva su obezbeđena preko Ministarstva kulture, u okviru projekta „Gradovi u fokusu“. Kako se može čuti u upravi, građevinski radovi obuhvataju uređenje foajea i spoljnog zida objekta, koji naslanja na susedni objekat.\n– Vrednost radova je oko 17 miliona dinara i očekuje se da će biti završeni do kraja godine, ukoliko ne dođe do nekih nepredviđenih okolnosti. Unutrašnjost foajea će nakon ovih radova izgledati potpuno drugačije u odnosu na dosadašnji raspored, izjavio je direktor pozorišta Ivan Francuski.\nOd vremena podizanja pozorišta urađeno je više adaptacija, a prva zabeležena rekonstrukcija izvedena je 1884. godine po projektu gradskog inženjera Ferenca Pelcla. U 2002. godini restaurirana je ulična fasada prema uslovima Pokrajinskog zavoda za zaštitu spomenika kulture iz Novog Sada, dok su radovi na obnovi krova izvedeni tokom 2006. godine.\n08. novembra 2017. u 08.45\nOdmah da budem "blazi" sa komentarom ! S obzirom ko je sve bio direktor Pozorista,i ovaj novi-stari isluzeni,nekompetentni "kadar",moze da prodje !! A sta ce biti sa kulturom? "zapalice….se sama od muke" !!!


Većina podržava S S P, opozicija ga kritikuje\nod Admin taj Čet 4 Sep 2008 - 17:15\nU nastavku rasprave o predlogu zakona o ratifikaciji Sporazuma o stabilizaciji i pridruživanju (S S P) poslanici vladajuće većine istakli su danas značaj tog sporazuma za Srbiju, dok su opozicioni poslanici ponovili kritike koje se odnose na nejasnoće oko statusa Kosova i Metohije u tom sporazumu\nPoslanik liste "Za evropsku Srbiju" Dragoljub Mićunović istakao je da S S P ima veliki značaj za Srbiju, jer se Srbija, kako je objasnio, posle dužeg kolebanja, na izborima opredelila za evropske integracije.\nMićunović je naglasio da sada oko toga nema dileme i da su svi politički faktori shvatili da integracija Srbije u EU nema alternativu. Prema njegovim rečima, svaka vlada mora da vodi dijalog sa opozicijom i da bi svi politički faktori trebalo da postignu konsenzus oko najvažnijih pitanja za zemlju.\n"Verujem da ćemo posle ratifikacije poći ubrzanim integracijama Srbije, ne samo u Evropu, nego i u ostali svet", kazao je Mićunović.\nPoslanik G17 plus Željko Ivanji istakao je da S S P Srbiji omogućava bolji i normalan život "koji u Evropi neće biti ugrožavan ni od kletvi ni od nadrilekara".\nNjegova konstatacija da Srbija nema kontrolu nad Kosovom i Metohijom "ni u pravnom ni u faktičkom smislu" izazvala je niz replika radikala, koji tvrde da, dok postoji Ustav Srbije, Kosovo je sastavni deo Srbije "mada je faktički okupirano".\nŠef poslaničke grupe Nove Srbije Velimir Ilić reagovao je na Mićunovićevo izlaganje da je Evropa Srbiji oduzela 15 odsto teritorije i da "niko u Evropi nije platio takvu ulaznicu".\nTo je, prema rečima Ilića, ponižavajuće za jedan narod.\nOn je istakao da i opozicija hoće da Srbija uđe u EU, ali da Evropa "siledžijski uzima deo teritorije suvernoj državi bez blagoslova UN". "Nemojte tako euforično da govorite o Evropi, budite ozbiljan političar. Mi dajemo 15 odsto naše teritorije, naše svetinje. Vi dajete, jer prihvatate EU bez ikakvog uslova. U EU treba da uđemo dostojanstveno kao ravnopravni partneri", kazao je Ilić.\nRadikali su ponovili da zahtevaju da bude usvojen njihov amandman u kome se kaže da Srbija ulazi u EU kao celovita zemlja, sa Kosovom i Metohijom u njenom sastavu.\n"Evrofanatizam podrazumeva da postoje i evroskeptici. Evrofanatik kaže u svojim sabranim delima da ova dva sporazuma treba da se prihvate, jer ako se ne prihvate Srbija ne može da izveze 15 tona pastrmke godišnje. Znači Kosovo i Metohija za 15 tona pastrmke", rekao je poslanik SRS Zoran Krasić.\nPoslanik Demokratske stranke Srbije Slobodan Samardžić rekao je da S S P nije samo trgovinski sporazum, kako to tvrde predstavnici vladajuće većine, već je i politički sporazum.\nOn je objasnio da je član 135 tog sporazuma do priznavanja nezavisnosti Kosova i Metohije od 21 države članice EU imao jedno značenje, a od tada drugo.\nSamardžić je kazao da nije tačno da EU ne priznaje nezavisnost Kosova i Metohije. EU, prema njegovim rečima, formalno ne može da prizna nezavisnost država, ali neformalno može, jer komunicira i zaključuje ugovore s nezavisnim državama.\nPoslanik Liberalno-demokratske partije Žarko Korać istakao je da je S S P ogroman korak za Srbiju i da ga on podržava.


U Školi Fudbala Siniša Mihajlović se radi sa decom uzrasta od 5 do 14 godina koji su razvrstani u uzrsne kategorije u zavisnosti od godine rođenja.\nSam trenazni proces je planiran tako da deca zadovolje osnovnu biolosku potrebu za pokretom i kretanjem, kao i da kroz treninge i utakmice razvijaju drugrarstvo i prijateljstvo i formiraju pravilno shvatanje fudbalske igre, sporta iI ferplej ponašanja kao i podsticanje dece da fudbal i sport postanu deo njihovog zivota.Rad u Školi Fudbala Siniša Mihajlović se realizuje prema planu i programu Fudbalskog Saveza Srbije za bazični fudbal. Deca su podeljena prema uzrasnim kategorijama i za svaku godinu obuke karakteriše odrađeni specifikum u savlađivanju fudbalske igre.\nUzrast 5-7 godina\nTreninzi se planiraju tako da decu kroz igru zainteresujemo da se bave fudbalom, da im dolazak na trening pretstavlja zadovoljstvo a ne nametnutu obavezu. Akcenat se stavlja na razvoj tehnike i koordinacije pokreta.\nUzrast 8-9 godina\nMaksimalna pažnja, u ovom period, se posvećuje razvoju i unapređenu tehničke obučenosti dece kao i razvoju bazičnih motorickih sposobnosti dece.\nUzrast 9-10 godina\nU ovom uzrastu deca usavršavaju i unapređuju tehnička znanja i polako se uvode u tajne takticčkog postavljanja i kretanja na terenu.\nNastavlja se rad na usavršavanju tehnike, poboljšanju sposobnosti igrača da razumeju igru i insistira se na izvođenju tehickih elemenata zavidnom brzinom, kao i primena tih elemenata u igri.\nUzrast 12-14 godina\nU ovom period se deca opredeljuju da li su za fudbal ili ne. Akcenat se stavlja na igru, na odigravanje što većeg broja utakmica, komunikaciju između igrača i razvoju kreativnih sposobnosti igrača. Kod razvoja motoričkih sposobnosti posebna paznja se posvećuje razvoju gipkosti koja je narušena usled intenzivnog rasta lokomotornog sistema nastalim kao posledica postepenog ulaska dece u doba puberteta.\nPlanom i programom se predviđa i testiranje dece koje se obavlja tri puta godišnje. U avgustu, pred početak takmičarske sezone, u decembru, na kraju jesenjeg dela prvenstva i u maju tj. na kraju takmičarske godine. Testovi nam daju realnu sliku napredovanja ii razvoja dece tokom određenog perioda.


Vulin: Bezbednosna situacija stabilna – BiGportal.ba\n“To što je rekao Izetbegović, nažalost, je čak i očekivano. Kada imate čoveka koji, evo posle dve godine od pokušaja ubistva Aleksandra Vučića nije našao za shodno da nađe krivce, ili bar da se potrudi da nađe krivce, onda možete očekivati da će nastaviti upravo sa takvom politikom i da će nastaviti sa politikom koja ima za cilj da destabilizuje i Bosnu i Hercegovinu, ali i čitav region”, rekao je Vulin.\n“Mi to, naravno, nećemo dozvoliti, i sigurno nećemo ćutke posmatrati da se preti i Srbima, da se preti i teritorijalnom integritetu Republike Srbije i naravno da ćemo učiniti sve što je u našoj moći da Republika Srbija bude sigurna i bezbedna od takve politike”, naglasio je ministar.\n“Najviši interes Republike Srbije je mir u čitavom regionu, i naravno, da Srbi bez obzira gde žive budu sigurni i zaštićeni i da mogu da žive kao slobodni građani svojih zemalja bez obzira gde oni živeli. Ali nećemo dozvoliti da zbog bilo koje politike, bilo ko destabilizuje Srbiju ili pokušava da od Srbije napravi nekakvu zemlju koju će otkidati kad ko hoće ili šta ko hoće. Izetbegović nije partner za mirovnu politiku, on mir, jednostavno, ne razume”, naveo je Vulin.\nDodao je da veruje da Izetbegović to što je rekao nije rekao u ime Bošnjaka jer je siguran da nijedan građanin BiH ne želi da se meša u unutrašnja pitanja Srbije, ne želi desabilizaciju, ne želi sukobe sa svojim komšijama, ne želi destabilizaciju u zemlji.\n“Izetbegović ih, izgleda želi, a siguran sam da nema podršku za to ni u bošnjačkom narodu, kao što znam da nema nigde drugde, ali bi bilo veoma dobro i važno da međunarodna zajednica već jednom progovori i da jasno kaže da to što govori Izetbegović je opasno i da mora naići na osudu čitavog sveta”, kaže Vulin.\nIstiče da Srbija ima obavezu da poštuje Dejtonski sporazum, da garantuje Dejtonski sporazum, a Dejtonski sporazum ovako nešto ne bi dozvolio.\n„Mi ćemo se svojih obaveza držati, sve nadležne službe će raditi svoj posao, građani Srbije mogu da budu mirni i sigurni, mi čuvamo stabilnost i bezbednost, a i građani okolnih zemalja mogu da budu mirni i sigurni zato što država Srbija, preko svojih službi, preko svojih ministarstava, čuva mir i stabilnost”, poručio je ministar Vulin.


Međunarodne karijere | Schindler Bosna i Hercegovina\nSchindler Grupa je globalni igrač kome je potrebno visoko talentovano i međunarodno mobilno rukovodstvo sposobno da radi u bilo kom delu našeg poslovanja na bilo kojoj lokaciji. Međunarodni zadaci su ključni deo razvoja ljudskih resursa u Šindler grupi. Nudimo vam mogućnost da svoje talente razvijate u internacionalnoj karijeri, sa mogućnošću unapređenja u seniorski menadžment.\nMeđunarodni lideri i zadaci su uvek igrali ključnu ulogu u našem uspehu. Međutim, način na koji se naša radna snaga reguliše, organizuje i upravlja radikalno se menja. Rast na tržištima u razvoju povećao je potrebu da kompanije presele svoje zaposlene i pronađu talentovane kadrove širom sveta.\nNaše kolege, klijenti i poslovni partneri u današnjem svetskom selu pripadaju različitim nacionalnostima i kulturnim i etičkim grupama. U ovom okruženju je veoma dragoceno za svakog poslodavca ako imate međunarodno radno iskustvo.\nPomoću Šindlera možete da kreirate portfolio izazovnih međunarodnih zadataka upravljanja u bilo kojoj od više od 100 zemalja ili 1.000 mreža širom sveta.\nMeđunarodni zadatak će vam pružiti mogućnost da razvijete svoje internacionalne veštine u svakodnevnom poznavanju druge kulture, radne etike, poslovne etike i načina života.\nMeđunarodni zadaci su ključni deo razvoja ljudskih resursa u Šindler grupi. Zaposleni imaju koristi od sticanja međunarodnog iskustva, ličnog i profesionalnog rasta i jačanja mogućnosti za promociju. Schindler Grupa ima koristi od prenosa znanja i veština, komplementarnosti tehničkih znanja i sveukupne promocije jedinstvene globalne kulture.\nŠindler je porodična kompanija. Zaposleni i njihove porodice prirodno brinu o pitanjima kao što su: stanovanje, obrazovanje dece, porezi i značaj njihovih karijera. Vodimo računa da se naši zaposleni i njihove porodice nastane na novom mestu sa što manje poteškoća.


Jerkov: DS neće dozvoliti da Boško Obradović disciplinuje njene članove - Kolporter : Kolporter\n> Jerkov: DS neće dozvoliti da Boško Obradović disciplinuje njene članove\nPotpredsednica Demokratske stranke i poslanica Aleksandra Jerkov kazala je da izjave predsednika Dveri Boška Obradovića više podsećaju na retoriku i ideologiju kojom se služi predsednik Srpske napredne stranke Aleksandar Vučić u obračunu sa neistomišljenicima, nego na reči koalicionog partnera.\nOna je to rekla povodom izjava Obradovića koje je ocenila kao nastavak kampanje protiv pojedinaca u DS.\n“Demokratska stranka neće dozvoliti da predsednik nekog drugog pokreta disciplinuje članove Demokratske stranke, tumači njene odluke, deli packe onima koji ne daju izjave koje su mu po volji… niti ćemo dozvoliti da nam se nameću vrednosti i kultura drugih stranaka, pogotovo antievropskih poput Dveri”, navodi se u pisanoj izjavi.\nOna je istakla da DS neće ćutati na, kako je ocenila, “nametanje podele na izdajnike i pravoverne”, jer to samo koristi vladajućoj Srpskoj naprednoj stranci.\n“Članovi DS koji su se našli na meti Dveri i ostalih, upravo su među onima koji su na opozicionoj sceni bili najviše na udaru Vučića i njegovog režima, među onima koji su se prvi i najglasnije suprotstavljali Vučiću i koji nikada nisu ni pravili dogovore sa njim, tražili njegovu podršku ili izjavljivali da su spremni da sa njim sarađuju”, rekla je Jerkov.\n“Zato je ovo Obradovićev napad ne samo na njih, nego i napad na celu DS, sve njene članove, njeno rukovodstvo i njenog predsednika. A iznad svega na vrednost negovanja demokratske diskusije i dopuštanje drugačijeg mišljenja, koja je uvek bila elementarni deo kulture i vrednosnog sistema naše stranke”, navela je ona\nLider Dveri Boško Obradović je rekao, gostujući u Novom danu N1 da “bivše rukovodstvo DS svaki dan zabija klipove u točkove”, na šta mu je bivši predsednik DS Dragan Šutanovac odgovorio da DS “nisu Dveri”.


Lapovčani najbolji sportisti među penzinerima - Glas Šumadije\nNaslovna > Društvo > Lapovčani najbolji sportisti među penzinerima\n05/08/2021 05/08/2021 388Ostavi komentar na Lapovčani najbolji sportisti među penzinerima\nLapovčani su bili najbolji u košarci, fudbalu i štafeti brzom hodanju, a dobro su se pokazali i u pikadu i streljaštvu.\nPosle uspeha u Topoli, pripremaju se za Olimpijadu u Vrnjačkoj Banji, a osim na sportske uspehe ponosni su i što su uspeli da 16 penzionera sa malim primanjima pošalju na banjsku rehabilitaciju. Ali i što će uskoro materijalno najugroženijima podeliti po 1.000 dinara i pakete sa hranom i sredstvima za ličnu higijenu.\nObezbedićemo i oko 700 tona uglja po cenama koje su važile pre tri godine i to na rate, kao i suhomesnate proizvode, piliće, krompir i zimnicu, za čiju kupovinu vlada sve veće interesovanje – kaže predsednik Saveza udruženja penzionera Šumadijskog okruga, inače penzionisani pukovnik policije Dragan Mikić (67).\nU Lapovu ima 1.400 penzionera od kojih su 610 aktivni članovi Saveza.\nautor: Novosti / foto: Novosti – privatna arhiva\nTagovi: Lapovo Olimpijada penzioneri Savez penzinera Šumadijskog okruga Topola Vrnjačka Banja


Razgovor vođen sa Jurorom 8, prijateljem i kolegom sa portala PULSE\nJuror 8: Da li si stekao neko novo bitno iskustvo sa tih izbložbi i dešavanja? Ja sam krajnje pesimistički nastrojen kada je u pitanju kritikovanje novosadske scene kulturoloških dešavanja, jedino sam zadovoljan sa težnjom ovih psihologa da pokušaju da opismene emotivno sa gomilama ovih radionica. Zanima me kako ti vidiš rad na sebi kroz umetnost, o tome nismo još pričali, a to je veoma bitna tema.\nAndrej Vidović: Rad na sebi kroz umetnost... Možda i najsuštinskiji vid rada na sebi, baš zato što nije očigledan, rezultati rada nisu trenutno manifestni i ne prikazuju se evidentno, izazivajući frustraciju onoga ko na sebi tim putem radi. A frustracije su dobre, teraju da se pogleda unazad, premeri svaki načinjen korak, porazmisli o sebi i postojanju veze samoga sebe sa onim što radi.\nAko znamo da je čovekov karakter njegova sudbina oko čega teško da može biti spora, možda baš kroz rad u umetnosti karakter najtransparentn…\nUmetnost kao proces prevazilaženja i proces prevaz...


Šta su mediji pisali o nama u 2017. godini. Fondacija Centar za demokratiju\nKraj je godine – vreme kada se prave bilansi, podnose izveštaji i završavaju godišnji planovi. Za svaku organizaciju je važno da se osvrne unazad i sagleda svoje rezultate. Još je važnije da podseti svoje saradnike, partnere, donatore i građane na aktivnosti i na njihovu vidljivost u javnosti.\nZbog toga, ovde možete videti izbor najzanimljivijih tekstova objavljenih u medijima povodom velikog broja događaja, debata, radionica i konferencija koje smo organizovali u 2017. godini. Od pitanja prava zaposlenih žena i dostojanstvenog rada, analiza tržišta rada, problema u politici obrazovanja, analize kulturne politike, treninga o pregovaračkom Poglavlju 19 i direktivama Evropske unije, do velike konferencije “Demokratski do ustavne reforme”. Nastavite da nas pratite na www.centaronline.org, na društvenim mrežama i u elektronskim i štampanim medijima.\nFondacija Centar za demokratiju o kontroli bolovanja (Beta, 10.10.2017)\nDemokratski do ustavne reforme (Danas, 31.10.2017)\nKonvent nastavlja da prati proces izrade ERP-a i ESRP-a (EWB, 24.11.2017)\nPredstavnici NKEU komentarisali Preliminarnu listu prioritetnih strukturnih reformi za ERP 2018-2020. (EUkonvent.org, 2017)\nPredstavnici kulture: O kulturi u Srbiji odlučuju ljudi koji se u to ne razumeju (Beta, 25.09.2017)\nDemokratski do ustavne reforme (Novi magazin, 31.10.2017)\nI stranke i građani smatraju da je potrebna promena Ustava (N1 info, 31.10.2017)\nVlast i opozicija na istom mestu, isto o promeni Ustava (B92, 31.10.2017)\nFCD: U Srbiji oko 12.000 radnika na lizing (Naslovi.net, 04.01.2017)\nFCD: U Srbiji oko 12.000 radnika na "lizing" (Danas, 03.01.2017)\nStrateški ciljevi i problemi obrazovanja u Srbiji (Nezavisnost.org, 02.11.2017)\nRad, zaposlenost i nove tehnologije (Industrijskisindikat.org, 30.06.2017)\nTrening – Poglavlje 19 i direktive Evropske unije (Nezavisnost.org, 26.11.2017)\nŽene i dostojanstven rad (Sindikalizam.org, 22.11.2017)\nLiht: Moramo da se koncentrišeno na "evroeizacijui" Balkana (Balkaniyum.tv, 30.03.2017)\nCountry Profile Serbia (Rosalux.de, 2017)


Ovo su najveći izvoznici iz Srbije! - Pluton Logistics\nNa čelu liste vodećih 15 izvoznika je i dalje kompanija „Fiat Chrysler Automobili„, čija je fabrika u Kragujevcu ostvarila izvoz od 599,6 mil EUR, a za petama joj je „HBIS grupa„, vlasnik smederevske železare, sa izvozom od 581,4 mil EUR.\nU periodu januar-septembar 2018. godine, izvoz smederevske železare bio je 36,5% veći (odnosno za 155,4 mil evra)\nu poređenju sa istim periodom 2017. godine.\nNa trećem mestu nalazi se „Naftna industrija Srbije“ sa ostvarenim izvozom od 346,6 mil EUR, ispred pirotskog proizvođača guma „Tigar Tyres„, čiji je ukupan izvoz na kraju septembra „težio“ 259,4 mil EUR.\nPeti je „Robert Bosch“ sa eksportom vrednim 182,2 mil EUR, a prate ga „HIP Petrohemija“ sa 160 mil EUR.\n„Tetra Pak“ sa 155,8 mil EUR i „Grundfos Srbija“ sa izvozom od 150,8 mil EUR.\nPoziciju broj devet drži RTB „Bor„, koji je za devet meseci izvezao robu u iznosu od 133,1 mil EUR, deseti je „Leoni“ sa 130 mil EUR, a 11. „Hemofarm“ sa 129,8 mil EUR. „Yura“ je sa 128,1 mil EUR izvoza zauzela 12. mesto.\nSlede „Henkel“ sa 123,1 mil EUR i „Gorenje“ sa 110,3 mil EUR.\nListu 15 najvećih izvoznika zaključuje „Victoria Group„, čija je prodaja na stranim tržištima dostigla 93,3 mil EU.\n← Dobri rezultati na Terminalu Beograd\nPonovo produžen tender za prodaju „Luke Novi Sad“ →\nTurski „Denim trend“ pokreće proizvodnju tekstila u Knjaževcu\nIzvoz voća: „Italian Food“ ulaže 10 mil EUR u pogon u Priboju\nUsvojen Zakon o izvozu i uvozu robe dvostruke namene\n31. oktobra 2013. 6. maja 2017. marko


Samo novčane kazne za zagađenje vazduha u Boru - Društvo - Dnevni list Danas\nPočetna » Društvo » Samo novčane kazne za zagađenje vazduha u Boru\n2Piše: Radio Slobodna Evropa 24. septembra 2020. 21.16\nKineski rudarski gigant Ziđin je krajem 2018. godine postao većinski vlasnik Rudarsko-topioničarskog basena (RTB) Bor, jedinog proizvođača bakra u Srbiji, koji je do tada bio u državnom vlasništvu. Nakon prodaje RTB-a, država Srbija je zadržala manjinski udeo u vlasništvu.\nOd dolaska kineskih vlasnika u RTB Bor, tokom 2019. i 2020. godine, sud je izrekao tri novčane kazne zbog zagađenja – proizilazi iz odgovora Privrednog suda u Zaječaru za Radio Slobodna Evropa (RSE).\nNovčane kazne za zagađenje\nU septembru 2019. godine, Ziđin je pravosnažno osuđen na novčanu kaznu zbog kršenja odredbe Zakona o zaštiti životne sredine, koja se odnosi na emisiju zagađujućih materija.\nZakon to tretira kao privredni prestup, za koji je zaprećena novčana kazna od milion i po do tri miliona dinara (između 13 i 26 hiljada evra), a sud u odgovoru nije precizirao kolika je kazna dosuđena Ziđinu.\nZiđin je u septembru 2020. godine prvostepeno osuđen na novčanu kaznu zbog kršenja Zakona o zaštiti vazduha – zato što „nije preduzeo tehničke mere ili obustavio proces (proizvodnje), kako bi se koncentracije zagađujućih materija u vazduhu svele na propisane granične vrednosti“.\nZiđin se žalio Privrednom apelacionom sudu u Beogradu i na odluku te institucije se još uvek čeka.\nDa li su novčane kazne dovoljne?\nMeđutim, iz Regulatornog instituta za obnovljive izvore energije i životnu sredinu (RERI), nevladine organizacije koja se bavi ekologijom, upozoravaju da novčane kazne za privredne prestupe nisu dovoljna mera kako bi se zaustavilo zagađenje.\nEkološki inspektor može da naloži zagađivaču da obustavi rad, objašnjava pravna savetnica u RERI-ju Hristina Vojvodić.\n„Do trenutka dok se granične vrednosti zagađujućih materija u vazduhu ne dovedu u zakonski okvir, postrojenje ne može da radi. Inspektor je nadležan da to utvrdi, da izrekne takvu meru. To se u ovom slučaju (Ziđina) nije dogodilo, barem mi nemamo takve informacije“, rekla je Hristina Vojvodić za RSE.\nOna podseća na primer zagađenja u Železari u Smederevu, gde je Zaštitnik građana Srbije utvrdio da inspektori nisu iskoristili sve svoje zakonske mogućnosti kada su samo podnosili prijave za privredni prestup, a nisu naložili zabranu rada.\nProgramski direktor RERI-ja Mirko Popović napomenuo je da su „suma i zbir kazni, koje bi investitor tog nivoa kao što je Ziđin platio za privredne prestupe, daleko manje od investicija koje je Ziđin dužan da preduzme kako bi proizvodnju doveo u sklad sa standardima zaštite životne sredine“.\nGovoreći o zakonskoj regulativi i tome da li su ekološki zakoni u Srbiji „blagi“, on je istakao i da je Srbija propustila da u svoje zakonodavstvo uvede dve evropske direktive – o odgovornosti za štetu u životnoj sredini i o krivičnim delima u životnoj sredini.\n„Mi se, po mom mišljenju -ne slučajno, nismo uskladili sa te dve direktive. Mi nemamo to zakonodavstvo EU koje garantuje veći stepen zaštite životne sredine“, napomenuo je Popović.\nZaustavljanje rada zbog remonta\nEkološki aktivisti u Boru tvrde da se zagađenje vazduha u gradu višestruko uvećalo zbog povećanja proizvodnje u rudarsko-topioničarskom basenu i zbog toga su tokom 2019. i 2020. godine organizovali proteste. Zagađenje potvrđuju i merne stanice Agencije za zaštitu životne sredine.\nPoslednji u nizu protesta protiv zagađenja u Boru održan je u subotu, 19. septembra. Par dana uoči protesta, Ziđin je zaustavio rad topionice bakra.\nKako je navedeno u saopštenju kompanije, Ziđin je zaustavio rad zbog remonta koji je bio planiran za novembar.\nRazlog prevremenog remonta je, kako je objašnjeno, povećana emisija dimnih gasova zbog kvara na opremi pogona, što je negativno uticalo na kvalitet vazduha u Boru.\nU Ziđinu su „izrazili žaljenje“ zbog zagađenja, istakli da će nakon popravke biti sprečeno curenje dimnih gasova i naglasili da je prioritet kompanije rekonstrukcija topionice bakra. Planirano da se do decembra 2022. godine u nju uloži 265 miliona dolara, napomenuli su u kompaniji.\nZiđin nije odgovorio na upit RSE, ali su u saopštenjima te kompanije ranije isticali da je problem zagađenja nasleđen, te da će „i nadalje održavati tesnu saradnju sa akcionarima, Vladom Srbije i lokalnom zajednicom, radeći na zajedničkom pronalaženju i sprovođenju mera za neprekidno poboljšanje kvaliteta vazduha“.\nNakon što je topionica prekinula rad oglasio se i ministar rudarstva i energetike Aleksandar Antić.\nU saopštenju na sajtu ministarstva se navodi da je Ziđin „doneo odluku da odmah započne remontne aktivnosti i popravku na opremi, koje će u kratkom roku rešiti problem i dovesti do toga da ispuštanje gasova i kvalitet vazduha bude na zakonski dozvoljenom nivou“.\nAntić je rekao da je Ziđin „pokazao visok stepen odgovornosti prema realizaciji ekoloških projekata i da je u njih investirao oko 38 miliona dolara, kao i da kompanija planira da investira još 120 miliona dolara“.\nVladimir Stojičević iz Udruženja Izbor postoji, jedan od organizatora dosadašnjih ekoloških protesta, rekao je za RSE da će vreme pokazati „koliko je to iskreno i koliko su (u Ziđinu) stvarno rešili da se suoče sa problemom i da zagađenje prestane“.\n„Malo je nerealno da za dva meseca reše problem koji vuku već dve godine. Od 2018. se mi suočavamo sa tim i na razne načine borimo da imamo čisto nebo i čist vazduh“, rekao je Stojčević.\nDodao je da je do zaustavljanja rada došlo „jer je Ziđin to odlučio“, a ne zato što je država to naložila.\n„Taj redovni godišnji remont jeste pomeren mesec dana unapred, ali nije pomeren zbog aerozagađenja, nego zato što oni imaju tehničkih problema unutar fabrike, koja se stvarno ’krpari’. Pričam o postrojenju koje ne podržava ovaj nivo proizvodnje“, smatra Irena Živković, aktivistkinja iz Bora i članica opozicione Stranke slobode i pravde.\nU danima pred zatvaranje pogona zbog remonta, krivičnu prijavu zbog zagađenja je protiv Ziđina podneo i gradonačelnik Bora Aleksandar Milikić, kadar vladajuće Srpske napredne stranke. RSE nije uspeo da dobije njegov komentar.\nKako se navodi na sajtu Gradske uprave u Boru, Milikić je na sednici lokalne skupštine 11. septembra u svojem obraćanju istakao da građani Bora „više nemaju prostora da trpe veliku koncentraciju svih materija koje se nalaze u vazduhu“.\nIz tih razloga, dodaje se, Milikić se pismom 10. avgusta obratio i direktoru kompanije Ziđin i obavestio ga o, kako se navodi, prekršajima i stvarima koje nisu u skladu sa zakonom.\nIz Tužilaštva u Boru je za RSE potvrđeno da postupaju po krivičnoj prijavi koju je podneo gradonačelnik Bora protiv kompanije Ziđin, ali i po drugim krivičnim prijavama koje su protiv Ziđina podnete zbog zagađenja vazduha.\n„Tužilaštvo je prikupljalo obaveštenja i zahtevalo vanredni inspekcijski nadzor od inspektora za zaštitu životne sredine za Borski i Zaječarski okrug Emile Tošić – kako po podnetim krivičnim prijavama, tako i po službenoj dužnosti u slučajevima povećane aerozagađenosti“, saopštilo je Tužilaštvo.\nU odgovoru se dodaje i da je inspektorka po zahtevima tužilaštva vršila vanredne inspekcijske nadzore i podnosila prijave za privredni prestup, a da su „postupci za privredne prestupe u toku pred Privrednim sudom u Zaječaru“.\n‘Diskreditacija borbe građana’\nJednu od krivičnih prijava protiv Ziđina, u decembru 2019. godine, podneli su opozicioni političari iz Bora i predstavnici udruženja građana. Tada su krivične prijave podnete i protiv gradonačelnika Bora Aleksandra Milikića i ministra zaštite životne sredine Gorana Trivana jer nisu sprečili zagađenje.\nIrena Živković, koja je među podnosiocima krivične prijave, za RSE je rekla da ona nema informacija da tužilaštvo postupa po njenoj prijavi.\nPostupak gradonačelnika je, prema njenoj oceni, „predstava koja pokušava da diskredituje borbu Borana“, jer je gradonačelnik ekološke proteste Borana nazivao – političkim.\n„Ovo sada što se dešava, meni je to apsurdno totalno, to je kao da on (gradonačelnik) podnosi prijavu protiv samog sebe. Gradska vlast u Boru i ministarstva moraju da snose odgovornost. Naravno da je sve do zagađivača, ali da li mislite da bi strani investitor mogao da radi nešto što mu vlast u toj državi ne dozvoljava. To je nemoguće“, rekla je Živković.\nOna je rekla da organizatori protesta u Boru „ne znaju da je država bilo šta uradila“ da zaustavi zagađenje vazduha.\nŠta radi inspekcija?\nKoliko je bilo inspekcijskih nadzora u protekle dve godine, šta je ekološka inspekcija utvrdila i da li su, osim prijava za privredni prestup, Ziđinu naložene još neke mere kako bi se zaustavilo zagađenje – pitanja su koja je RSE postavio ministarstvu zaštite životne sredine, ali odgovor nismo dobili.\nOdgovor na pitanja o nadzoru rada Ziđina nije stigao ni iz ministarstva rudarstva i energetike.\nVazduh ‘opasan po zdravlje’\nTokom 2019. godine vazduh u Boru svrstan je u najlošiju kategoriju – „prekomerno zagađen“, zbog prekoračenja dozvoljenih vrednosti sumpor-dioksida u vazduhu. To je ocena iz godišnjeg izveštaja o stanju vazduha, kojeg je sačinila Agencija za zaštitu životne sredine na osnovu podataka sa mernih stanica.\nU toku 2019. godine u Boru, koncentracija sumpor-dioksida u vazduhu koja je opasna po zdravlje ljudi zabeležena je čak 13 puta. Merne stanice su beležile i prekoračenje u koncentraciji teških metala u vazduhu – arsena, kadmijuma i nikla. Koncentracija arsena na jednoj stanici bila skoro 100 puta viša od ciljne vrednosti.\nAgencija za zaštitu životne sredine je u prve dve nedelje septembra 2020. godine, pre nego što je topionica zaustavila rad, izdala više upozorenja da je vazduh u Boru bio opasan po zdravlje zbog prekomerne koncentracije sumpor-dioksida.\nKako izgleda Bor u danima zagađenja opisao je Vladimir Stojičević:\n„Osim koncentracije sumpor-dioksida koja je i do 20 puta viša (od dozvoljene), u vazduhu se nalaze i teški metali, arsen i kadmijum i PM 10 čestice koje se nazivaju ’nevidljivim ubicama’ – to vam je dovoljno. Ujutru i uveče se grad ne vidi, u potpunom je dimu, i ne može da se diše. To štipa i za oči, nos i grlo.“\nIrena Živković je dodala da se ’štipanje’ i dim javljaju kada sumpor-dioksid u vazduhu pređe granice dozvoljenog.\n„To se vidi i ljudi se tada sklanjaju sa ulice. A kad pričamo o teškim metalima, arsen, kadmijum – to se ne vidi, to se ne oseća. Može samo za par godina da se odrazi na zdravlje“, istakla je ona.\nSve više Borana zbog zagađenja napušta grad, napomenuo je Stojičević, „jer ne žele da njihova deca udišu te otrove i da narušavaju svoje i zdravlje svoje dece“.\nRezultati pilot studije koju je uradila Agencija za zaštitu životne sredine o uticaju industrijske zagađenosti na zdravlje stanovništva u Boru pokazali su da su Borani izloženi značajno većem riziku od oboljevanja i umiranja od više vrsta tumora, kao i da postoji i veći rizik od smrtnosti od više drugih bolesti.\nMeđu rezultatima pilot studije koja je sprovedena tokom 2018. i 2019. godine, a koju je objavio je Institut za javno zdravlje Srbije „Batut“ u publikaciji “Unapređenje upravljanja kontaminiranim lokalitetima u Srbiji”, navodi se i da je značajno veći rizik oboljevanja od raka pluća registrovan i kod muškaraca i kod žena u Boru.\n‘Crna tačka Evrope’\nDa je Bor u institucijama Evropske unije prepoznat kao ekološka „crna tačka“, podseća Zvezdan Kalmar iz nevladinog Centra za ekologiju i održvi razvoj. Na primeru Bora, kako ističe, vidljivo je da su „ekonomski i politički razlozi doprineli tome da Srbija ne primenjuje (ekološke) zakone“.\n„Srbija, nažalost, pokazuje da niti naplaćuje zagađenje, niti aktivno i dovoljno urgentno sprovodi zakonske mere. Tako da to može u značajnoj meri da odloži otvaranje Poglavlja 27 (životna sredina i klimatske promene) sa Evropskom unijom“, rekao je Kalmar.\nSrbija je usvojila pregovarački okvir za Poglavlje 27 sa Evropskom unijom i sledeći korak je otvaranje tog poglavlja. Ali, odluku o otvaranju poglavlja donose evropske institucije u zavisnosti od napretka Srbije. One ocenjuju da li postoje preduslovi da se poglavlje otvori.\nKako je Ziđin došao u Bor?\nRTB Bor, jedini proizvođač bakra i plemenitih metala u Srbiji, dobio je kupca u petom pokušaju, nakon četiri neuspele prodaje u više od 10 godina.\nU novembru 2016. godine tadašnji premijer Srbije Aleksandar Vučić rekao je novinarima da je zamolio kineskog premijera Li Kećianga da pomogne Srbiji da reši slučaj RTB Bor slično kao što su „pomogli“ oko Železare u Smederevu.\nKineska kompanija Ziđin zvanično je preuzela RTB Bor kao većinski vlasnik 18. decembra 2018. godine.\nUgovor o preuzimanju potpisali su ministar rudarstva i energetike u Vladi Srbije Aleksandar Antić i izvršni direktor Ziđina Džordž Fang (George Fang).\nZiđin je stekao 63 procenta vlasništva i obavezao se da u prvih šest godina poslovanja investira 1,26 milijardi dolara, od čega bi 75 odsto trebalo da uloži u prve tri godine.\nU investicije Ziđina ušli su i ovi troškovi – po preuzimanju vlasništva kineska kompanije je uplatila 350 miliona dolara za dokapitalizaciju, otplatila sve dugove RTB-a u iznosu od oko 200 miliona dolara i obavezala se da će sačuvati 5.000 radnih mesta.\nZiđin je jedna od najvećih kineskih firmi, sa projektima u 20 kineskih provincija i više zemalja sveta. Agencija Rojters je izveštavala da su Ziđin u 2010. godini potresla „dva velika skandala sa zagađenjem“ koja su kompaniju koštala milione juana novčanih kazni i naknada, kao i da je tada kinesko ministarstvo zaštite životne sredine zamerilo kompaniji zbog neispunjavanja standarda, što je „oštetilo reputaciju“ Ziđina.\nbor, Kazne, Zagađenje vazduha, zidjin, Ziđin Bor KoperBor\nKoalicija 27: Zagađenje vazduha u Srbiji nije samo sezonski problem\n24. septembra 2020. u 21.58\nVeoma zanimljiva reakcija ministra Antića. Proističe da nije na strani građana.\n25. septembra 2020. u 13.00\nBlago tebi ako imas iluzije da je vlast na strani gradjana.


Obeležen završetak manifestacije „Godina Mihajla Pupina“\nU amfiteatru Visoke tehničke škole strukovnih studija u Zrenjaninu obeležen je završetak ovogodišnje manifestacije „Godina Mihaila Pupina“ koju je pratilo trideset raznovrsnih aktivnosti.\nPrisutnima su se obratili koordinator manifestacije Robert Sabo, direktorka Visoke tehničke škole Dr Matilda Lazić, urednik časopisa „Moje novine“ Sonja Vujin i pomoćnik gradonačelnika Duško Radišić.\n– Efekti svih akcija će se videti i u narednom periodu i nadamo se da smo uspeli da skrenemo pažnju našim mladima na nauku i inovativni rad i podstakli ih da se bave naukom. Imamo velike planove za sledeću godinu, a glavni akcenat će biti posvećen informatici, programiranju.\nPrisutni u amfiteatru imali su priliku da vide i deo filma koji će biti objavljen u januaru 2015. godine.\n– Došlo je vreme da sumiramo utiske u godini koju je Skupština grada Zrenjanina u novembru prošle godine proglasila godinom Mihajla Pupina. Mi smo u ovoj godini održali preko trideset aktivnosti, a izdvojiću nedelju edukativnih izleta u kojoj smo 500 učenika zrenjaninskih osnovnih i srednjih škola vodili u rodno mesto Mihajla Pupina, regatu Velikanima u pohode u kojima smo spojili dva velikana, savremenika i Banaćanina – Uroša Predića i Mihajla Pupina. U okviru ove završne svečanosti održaćemo promociju časopisa za popularizaciju nauke i tehnike kod mladih za učenike osnonovnih škoola “ Moje novine“, rekao je Robert Sabo, koordinator manifestacije.\n– Časopis „Moje novine“ počeo je da izlazi pre dvadeset godina, ali je već posle dve godine zbog nedostatka finansija prestao da se štampa. Ideja je bila da se svaka škola predstavi kroz ovaj časopis u okviru nauke, tehnike, kulture i sporta, rekla je Sonja Vujin.\nUstanovama koje su pomogle organizaciju ove manifestacije uručene su zahvalnice, a među njima su Dom kulture „Mihajlo Pupin“ Idvor, Istorijski arhiv Zrenjanin, List Zrenjanin, Kulturni centar Zrenjanin, radio Zrenjanin, Regionalna privredna komora Zrenjanin, Fondacija „Mladen Selak“ Beograd, Društvo inženjera Zrenjanin, OŠ „Vuk Karadžić“ Zrenjanin.\nTagovi godina Pupinamoje novinevisoka tehnicka skola


Daimler i BMW dobili uslovnu dozvolu od EU za zajednički "car sharing" projekat - Auto Republika\nKrosoveri su za starlete; pismeni i bogati Amerikanci radije biraju karavane\nPočetna Life Biznis Daimler i BMW dobili uslovnu dozvolu od EU za zajednički “car sharing” projekat\nEvropska unija je odobrila plan Daimlera i BMW-a u vezi sa udruživanjem u sferi „car sharing“ poslovanja, ali pod izvesnim uslovima.\nPo ugovoru koji uključuje iznajmljivanje vozila na kratkoročnom planu u okviru Car2Go i DriveNow platformi, kao i usluge „vožnje po pozivu“, parkiranja i punjenja, Daimler i BMW će posedovati po 50% udela u ovom zajedničkom poduhvatu.\nNemački premijum proizvođači su ponudili koncesije vezano za zabrinutost evropskih antimonopolskih organa u nastojanju da se kvalitetnije suprotstave američkom Uberu i kineskom Didi Chuxingu.\nEvropska komisija je utvrdila da bi ugovor izazvao dodatnu zabrinutost u vezi s konkurentnošću kod slobodnih „car sharing“ servisa u Berlinu, Kelnu, Diseldorfu, Hamburgu, Minhenu i Beču. Daimler i BMW su se složili da uvedu pakete pravnog leka u tih šest gradova.\n„Ovo posvećivanje rešavanju problema se u potpunosti obraća zabrinutosti komisije, jer će se redukovati barijere za ulazak među slobodne „car sharing“ provajdere, saopštila je Evropska komisija. „Iz tog razloga, Komisija je zaključila da je predložena transakcija, modifikovana obavezujućim stavkama, neće izazivati dalju zabrinutost u vezi sa monopolom. Odluka Komisije je uslovna, jer podrazumeva potpuno povinovanje obavezama.“\ntagovi: bmw car hailing car sharing daimler EU evropska komisija\nprethodno Mazda povlači 640.000 vozila zbog problema sa dizel motorom\nsledeće Novi Renault Captur - prva procurela fotografija\n09/01/2019 - 07:39\nZanimljivost dana: Čudne 1930-te – Schlörwagen\nBMW serije 7 – Premijera sutra, nove fotografije\nGenesis G70 “Severnoamerički automobil godine 2019.”


0\tSeptember 29, 2021 8:21 pm\nPrema najnovijem izveštaju, grad Čikago nije samo jedan od tri najveća grada u zemlji, već je i rangiran među 15 najboljih gradova u celom svetu.\nResonance Consultancy stavio je Čikago na 13. mesto na listi 100 najboljih gradova širom sveta, ističući da grad „nudi obilje programa i kulture, sa dubokom infrastrukturom i pristupačnošću koja izmiče mnogim drugim gradovima“.\nČikago je na osmom mestu po proizvodu, koji se bavi ključnim gradskim institucijama, atrakcijama i infrastrukturom, navodi kompanija. Ovo može uključivati škole, sportske timove i muzeje.\nU kategoriji programa, koja ispituje umetnost, kulturu, zabavu i kulinarsku scenu, Čikago je zauzeo 12. mesto.\n“Njegovo 12. mesto u našoj kategoriji programa – uključujući 7. mesto u kulturi i 11. u noćnom životu – govori o društvenom životu koji je Čikago imao pre nego što je sve stalo”, saopštila je kompanija.\nLista je dodala da se Čikago takođe nalazi na 175. mestu po nezaposlenosti, za koju kompanija kaže da bi mogla biti pogođena bumom nekretnina u drugim američkim gradovima.\nMeđu gradovima širom zemlje, Chicago je zauzeo treće mesto na listi od 100 velikih lokacija u SAD -u, takođe zauzevši treće mesto u proizvodima i programiranju.\nResonance Consultancy rangira gradove na osnovu sledećih šest glavnih kriterijuma: mesto, proizvod, programi, ljudi, prosperitet, promocija.\nKako da registrujete automobil u Americi? Evo najbitnijih informacija koje treba da znate 0\nOvo su 20 najsrećnijih zemalja na svetu – pogodite na kom je mestu Amerika? 0


Budva: Podignutih ruku prošao pored policije i dobio batine /video/ - Sputnjik Srbija\n03:11 23 Oktobar 2020\nBudva: Podignutih ruku prošao pored policije i dobio batine /video/\n12:30 26.06.2020 (osveženo 13:19 26.06.2020) Preuzmite kraći link\nSavet za građansku kontrolu rada policije tražio je da se identifikuju policajci koji su u Budvi tukli pre dva dana građanina nakon što je pored njih prošao podignutih ruku.\nSaopštili su da su pokrenuli postupak kontrole primene policijskih ovlašćenja, a Upravi policije dostavili snimak događaja, prenose „Vijesti“.\n„Savet je zatražio da se obavi identifikacija svih sa snimka, kao i da se od građanina i policijskih službenika sa snimka uzmu izjave u odnosu na konkretni događaj i postupanje i da se pristupi odgovarajućim proverama. Savet je uveren da je u crnogorskoj policiji uspostavljena nova kultura odgovornosti i da će svako pojedinačno neprofesionalno postupanje biti prepoznato i sankcionisano“, saopštili su iz Saveta.\nIncident se dogodio pre dva dana tokom protesta građana u Budvi.\nU tom gradu već danima je napeto nakon što je formirana nova vladajuća većina, koju vlast izabrana na izborima predvođena predsednikom Opštine Budva Markom Carevićem ne priznaje. Ispred opštine je već nekoliko dana policijski kordon, a Marku Careviću i predsedniku Skupštine Opštine Krstu Radoviću nije dozvoljen ulazak u zgradu.\nPrivedeno sedam budvanskih vatrogasaca /video/